H Μ. ΤΡΙΤΗ ΣΤΗΝ Ι. ΜΗΤΡΟΠΟΛΗ ΚΟΡΙΝΘΟΥ (ΦΩΤΟ)\nΟ σεπτός Ποιμενάρχης μας, απευθυνόμενος προς τους συμμετέχοντες στην Ι. Ακολουθία πιστούς, τόνισε ότι, η Εκκλησία μας προκειμένου να «κατανύξει» τις καρδιές μας χρησιμοποιεί την ποίηση και την μουσική, ώστε με αυτόν τον τρόπο να βιώσουμε, όσο το δυνατόν καλύτερα, τα Άχραντα Πάθη και την Ανάσταση του Κυρίου μας.\nΣτην συνέχεια, κατά την προσφιλή του συνήθεια, αναφέρθηκε στο περίφημο τροπάριο «της Κασσιανής», το ποίημα της ομώνυμης μοναχής, το οποίο ερμηνεύτηκε εξαιρετικά από τους ιεροψάλτες του Ι. Ναού κατά την διάρκεια της Ι Ακολουθίας, αναλύοντάς το ετυμολογικά και νοηματικά προκειμένου να καταστεί εύληπτο και κατανοητό από όλους τους πιστούς, ώστε εκτός των άλλων να αποτελέσει και βοήθεια στις προσευχές τους προς τον Κύριο.\nΚατέληξε δε την ομιλία του ο Σεβ. Μητροπολίτης μας ευχόμενος προς όλους και εφέτος να βιώσουν, μέσω της ειλικρινούς τους μετανοίας, τα Άχραντα Πάθη και την Ένδοξο Ανάσταση του Κυρίου μας!\nΑΚΟΛΟΥΘΙΑ ΤΟΥ ΝΥΜΦΙΟΥ ΣΤΟΝ Ι. ΝΑΟ ΜΕΤΑΜΟΡΦΩΣΕΩΣ ΤΟΥ ΣΩΤΗΡΟΣ ΚΟΡΙΝΘΟΥ ΑΠΟ ΤΟΝ ΘΕΟΦΙΛΕΣΤΑΤΟ ΕΠΙΣΚΟΠΟ ΚΕΓΧΡΕΩΝ κ. ΑΓΑΠΙΟ\nΤον Θεοφιλέστατο προσφώνησε καταλλήλως ο Πανοσ. Αρχιμ. π. Αρκάδιος Ραζνύ, Προϊστάμενος του Ι. Ναού και αντιφωνών ευχαρίστησε ο άγιος Κεγχρεών ο οποίος και ομίλησε προς τους συμπροσευχομένους Πιστούς αναφερόμενος στις διαστρεβλώσεις των γεγονότων αυτής της ημέρας, οι οποίες προέρχονται από ανθρώπους που δεν γνωρίζουν τις Άγιες Γραφές.\nΠρώτη διαστρέβλωση είναι η ταύτιση του προσώπου της αμαρτωλής γυναίκας, που άλειψε με μύρο τα πόδια του Χριστού, με αυτό της Αγίας Μαρίας της Μαγδαληνής. Δεύτερη διαστρέβλωση είναι αυτή που θέλει την Αγία Κασσιανή την υμνογράφο, που έχει συγγράψει αυτόν τον περίφημο ύμνο που ψάλετε την Μ. Τρίτη, ως την « εν πολλαίς αμαρτίαις περιπεσούσα γυνή».\nΟ Θεοφιλέστατος τόνισε ότι, το πραγματικό όνομα της πόρνης γυναικός δεν αναφέρετε στα Ι. Ευαγγελία γιατί ο Χριστός φροντίζει την προσωπικότητα του κάθε ανθρώπου και δεν επιθυμεί να την θίξει.\nΟλοκληρώνοντας μετέφερε τις θερμές ευχές του σεπτού Ποιμενάρχου μας κ. Διονυσίου και ευχήθηκε στους Ιερείς και τους Πιστούς να έχουν ειλικρινή μετάνοια ώστε να φθάσουν να προσκυνήσουν την Αγία Ανάσταση του Κυρίου μας!\nPrevious «Κύριε η εν πoλλαίς αμαρτίαις περιπεσούσα γυνή…»\nNext ΤΟ ΜΗΝΥΜΑ ΤΟΥ ΣΕΒΑΣΜΙΩΤΑΤΟΥ ΜΗΤΡΟΠΟΛΙΤΟΥ ΚΟΡΙΝΘΟΥ ΓΙΑ ΤΟ ΑΓΙΟ ΠΑΣΧΑ 2019


Ημερολογιο Αποδημιας: Αγ. Γρηγόριος Παλαμάς & η Νηπτική Θεολογία\nΗ Μελέτη Αγίας Γραφής και Ιεράς Παραδόσεως, που τελεί υπό την αιγίδα και ευλογία του Σεβασμιωτάτου Αρχιεπισκόπου Θυατείρων & Μ.Β. κ. Νικήτα κι έχει φορέα την Ελληνορθόδοξη Κοινότητα Απ. Πέτρου και Παύλου στο Bristol της Δυτικής Αγγλίας και συντονιστή τον Πρωτοπρ. Αναστάσιο Δ. Σαλαπάτα, παρουσίασε τη Δευτέρα 12η Απριλίου 2021, μέσω της εφαρμογής Zoom, ειδικό αφιέρωμα στον Άγιο Γρηγόριο Παλαμά και στη θεολογία του.\nΤην κύρια εισήγηση, με γενικό θέμα: «Ο Άγιος Γρηγόριος ο Παλαμάς ως εκφραστής της νηπτικής διδασκαλίας της Ορθοδόξου Εκκλησίας μας», προσέφερε ο Θεοφιλ. Επίσκοπος Απολλωνιάδος κ. Ιωακείμ. Ο Θεοφιλέστατος έδωσε μια υπέροχη και εμπεριστατωμένη ομιλία, με κυριολεκτικά χειμαρρώδη θεολογικό λόγο, ο οποίος εμπεριείχε ιστορική ακρίβεια, εξαιρετική γλωσσική γλαφυρότητα, καθώς επίσης και γλυκύ κι ευγενικό ύφος. Η θεολογία του Αγ. Γρηγορίου, το υπόβαθρο και το ύψος της, παρουσιάσθηκε αναλυτικά και ερμηνευτικά, με σαφήνεια και προσοχή.\nΔεκάδες συμμετέχοντες στη τηλεδιάσκεψη παρακολούθησαν με μεγάλη προσοχή την υπέροχη ομιλία. Ιδιαίτερη χαρά και τιμή προσέφερε στην τηλεδιάσκεψη η παρουσία και ο υπέροχος κι επιστημονικός λόγος του π. Γεωργίου Αναγνωστοπούλου, Καθηγητού Διαστημικής Φυσικής του Πολυτεχνείου Ξάνθης. Οι συμμετέχοντες ευχήθηκαν στον Αρχιμ. Βησσαρίωνα Κοκλιώτη για την επέτειο των γενεθλίων του.


Home Unlabelled ΟΙ ΕΠΑΡΧΙΕΣ ΤΟΥ ΝΟΜΟΥ ΧΑΝΙΩΝ\nΟ νομός Χανίων αποτελείται από 5 επαρχίες και 25 δήμους. Οι 5 επαρχίες είναι η Κυδωνία, ο Κίσσαμος και οΑποκόρωνας στο Βορρά και το Σέλινο και τα Σφακιά στο Νότο.\nΕπαρχία Κυδωνίας – το κέντρο του νομού Χανίων\nΗ Κυδωνία είναι η πιο πολυπληθής επαρχία, καθώς η πρωτεύουσά της, η πόλη των Χανίων, είναι η μεγαλύτερη πόλη της Δυτικής Κρήτης, με περίπου 70.000 κατοίκους. Η πόλη των Χανίων είναι ταυτόχρονα μια ιστορική πόλη με το γραφικό Ενετικό της Λιμάνι και την Παλιά Πόλη, και μια σύγχρονη πόλη με μοντέρνα σπίτια και κτίρια γραφείων. Η πρωτεύουσα του νομού Χανίων θεωρείται μια από τις πιο όμορφες πόλεις της Ελλάδας. Η Κυδωνία είναι επίσης το συγκοινωνιακό κέντρο του νομού Χανίων. Το διεθνές αεροδρόμιο των Χανίων στη χερσόνησο του Ακρωτηρίου, 14 χιλιόμετρα ανατολικά της πόλης των Χανίων, και το λιμάνι της Σούδας, 7 χιλιόμετρα ανατολικά της πόλης των Χανίων, είναι τα μεγαλύτερα και πιο πολυσύχναστα στη Δυτική Κρήτη.\nΟι καλύτερες παραλίες βρίσκονται στα Δυτικά της πόλης των Χανίων, στα θέρετρα Πλατανιάς και Αγία Μαρίνα, που είναι και τα πιο γνωστά θέρετρα στο νομό.\nΕπαρχία Κισσάμου – η (όχι και τόσο) “Άγρια Δύση” του νομού Χανίων\nΟ Κίσσαμος είναι η πιο δυτική επαρχία του νομού Χανίων. Λόγω της απόστασής της από την πόλη των Χανίων, αποτελεί έναν πιο ήσυχο και λιγότερο πολυσύχναστο προορισμό από τους τουριστικούς προορισμούς της επαρχίας Κυδωνίας. Ωστόσο, για τον επισκέπτη που αναζητά πραγματική χαλάρωση, αυτό αποτελεί πλεονέκτημα. Επιπλέον, τα τελευταία χρόνια η τουριστική υποδομή και οι παρεχόμενες ανέσεις έχουν βελτιωθεί σημαντικά.\nΤα δύο πιο γραφικά μέρη της επαρχίας Κισσάμου είναι οι δυο μεγάλες της χερσόνησοι, η Ροδοπού και η Γραμβούσα, που σχηματίζουν τα δύο χαρακτηριστικά ‘‘κέρατα’’ στο χάρτη, στο Δυτικό τμήμα του νομού Χανίων. Ανάμεσά τους σχηματίζεται ο όμορφος κόλπος του Κισσάμου, όπου βρίσκεται και η πρωτεύουσα της επαρχίας, ο Κίσσαμος ή Καστέλλι.\nΗ πιο γνωστή παραλία του Κισσάμου είναι τα Φαλάσαρνα, που βρίσκεται στα βορειοδυτικά της επαρχίας.\nΕπαρχία Αποκόρωνα – η πιο πράσινη επαρχία του νομού Χανίων\nΣτα ανατολικά της πόλης των Χανίων, μετά τον κόλπο της Σούδας και εκτεινόμενη μέχρι τη Γεωργιούπολη, βρίσκεται η επαρχία Αποκόρωνα, η πιο ιδιαίτερη του νομού Χανίων.\nΗ επαρχία Αποκόρωνα βρίσκεται στην ομώνυμη χερσόνησο του Αποκόρωνα. Συνδυάζει μερικά από τα πιο γραφικά ορεινά χωριά, όπως ο Βάμος, τα Δουλιανά, το Γαβαλοχώρι και οι Βρύσες, με κάποια παραθαλάσσια χωριά με υπέροχες παραλίες, όπως η Αλμυρίδα, η Πλάκα και οι Καλύβες.\nΣέλινο – η επαρχία με τους πιο γνωστούς προορισμούς στα νότια του νομού Χανίων\nΤο Σέλινο είναι μια μεγάλη επαρχία με γόνιμη γη, γεμάτη ελαιόδεντρα, και στην οποία βρίσκονται οι δύο πιο γνωστοί τουριστικοί προορισμοί του νότιου τμήματος του νομού Χανίων: η Παλαιόχωρα και η Σούγια.\nΤα δύο αυτά χωριά έχουν καταφέρει να διατηρήσουν τον παραδοσιακό τους χαρακτήρα, παρέχοντας παράλληλα όλες τις ανέσεις στον επισκέπτη. Και τα δύο χωριά έχουν αρκετές όμορφες παραλίες στις γύρω περιοχές, ιδιαίτερα η Παλαιόχωρα. Η Σούγια αποτελεί πιο απομακρυσμένο προορισμό, ιδανικό για ηρεμία και χαλάρωση.\nΣφακιά – η μεγαλύτερη επαρχία στα νότια του νομού Χανίων με μοναδικό φυσικό τοπίο\nΤα Σφακιά είναι η μεγαλύτερη επαρχία του νομού Χανίων και η πιο παρθένα. Η απομόνωσή της ανά τους αιώνες – η οποία διακόπηκε τις τελευταίες δεκαετίες από τους ασφαλτοστρωμένους δρόμους που οδηγούν στο Βορρά – έχει διατηρήσει αυτήν τη γωνιά της Κρήτης αυθεντική και παραδοσιακή.\nΣτην επαρχία των Σφακίων θα βρείτε κάποιους από τους πιο ενδιαφέροντες τουριστικούς προορισμούς και αξιοθέατα του νομού Χανίων, όπως το Φαράγγι της Σαμαριάς, το μεγαλύτερο φαράγγι της Ευρώπης, το Λουτρό, ένα από τα πιο όμορφα παραθαλάσσια χωριά στην Ελλάδα όπου φτάνει κανείς μόνο με καραβάκι, τη Χώρα Σφακίων, το Ασκύφου και το Φραγκοκάστελο.\nΟ νομός Χανίων είναι ο νομός με τη μεγαλύτερη ποικιλία στην Κρήτη. Η πρωτεύουσα του, η πόλη των Χανίων, είναι μια από τις πιο όμορφες πόλεις της Ελλάδας, ενώ στο νομό υπάρχουν και πολλά μικρά γραφικά, παραδοσιακά χωριά. Ο νομός διαθέτει εξαιρετικές παραλίες, αλλά και υπέροχα βουνά. Όποιες και αν είναι οι ιδανικές σας διακοπές, ο νομός Χανίων θα σας εκπλήξει ευχάριστα.


"Έφυγε" ο Λαρισαίος διαφημιστής Μάνθος Σαρρής - Magnesia News\nΑρχική ΘΕΣΣΑΛΙΑ «Έφυγε» ο Λαρισαίος διαφημιστής Μάνθος Σαρρής\n«Έφυγε» ο Λαρισαίος διαφημιστής Μάνθος Σαρρής\nΜετά από πολύμηνη μάχη με τον καρκίνο\nΔημοσιεύθηκε 20/05/2019 23:45\nΚατέληξε σήμερα σε ηλικία 61 ετών μετά από πολύμηνη μάχη με τον καρκίνο ο Μάνθος Σαρρής. Αφήνει πίσω του τη σύζυγό του και τον γιο του Γιάννη. H πολιτική κηδεία θα γίνει την Τετάρτη στις 12 το μεσημέρι στο Νέο Κοιμητήριο στη Λάρισα.\nΠρωτεργάτης της «Συμπαράταξης Λαρισαίων», υποψήφιος βουλευτής του ΣΥΡΙΖΑ, διετέλεσε δημοτικός σύμβουλος του Δήμου Λαρισαίων και γραμματέας της Νομαρχιακής του ΣΥΡΙΖΑ Λάρισας.\nΕνταγμένος από νέος στην Αριστερά, έχει αναλάβει κατά καιρούς σημαντικές θέσεις ευθύνης στην Αθήνα και τη Θεσσαλία. Στέλεχος του ΣΥΝ και του ΣΥΡΙΖΑ από την ίδρυσή τους. Διετέλεσε και γραμματέας της ΝΕ Λάρισας και στο Συμβούλιο Θεσσαλίας του ΣΥΡΙΖΑ.\nΤα τελευταία χρόνια έχοντας στο ΣΥΡΙΖΑ Λάρισας την ευθύνη και για την Αυτοδιοίκηση στην πόλη μας, συνέβαλε σημαντικά στη δημιουργία και τη νίκη της «Συμπαράταξης Λαρισαίων» με επικεφαλής το σημερινό Δήμαρχο Λάρισας Απόστολο Καλογιάννη.\nΔιετέλεσε μέλος του ΔΣ της Ένωσης Δήμων Θεσσαλίας (ΠΕΔ/Θ) και Δημοτικός Σύμβουλος του Δήμου Λάρισας.\nΕργάστηκε και διηύθυνε, τα τελευταία 25 χρόνια, εταιρεία υπηρεσιών επικοινωνίας. Μετείχε στην Ομοσπονδία Επαγγελματιών Βιοτεχνών Λάρισας.


Μπάμπης Δεληλίγκας: Ο Τούρκος είναι Τούρκος, απρόβλεπτος και χωρίς μπέσα… - PyliNews\nHome Βήμα των πολιτών Μπάμπης Δεληλίγκας: Ο Τούρκος είναι Τούρκος, απρόβλεπτος και χωρίς μπέσα…\nΤα θέματα που έχουμε με τους γείτονες Τούρκους είναι δύο. Το πρώτο είναι η μετατροπή της Αγιά-Σοφιάς σε τζαμί. Η Αγιά-Σοφιά δεν είναι μόνο ένα παγκόσμιο πολιτιστικό μνημείο, πρωτίστως είναι μια ορθόδοξη εκκλησία. Όλους εμάς τους Ορθόδοξους χριστιανούς το γεγονός αυτό μας πίκρανε.\nΩς Έλληνες όμως δεν πρέπει να ανησυχούμε, εμείς έχουμε μέσα μας τον Χριστό και την Παναγία. Πρέπει να καταλάβουν ορισμένοι παράγοντες του εξωτερικού, ότι Ελλάδα σημαίνει ορθοδοξία και ορθοδοξία σημαίνει Ελλάδα.\nΗλ. Βλαχογιάννης: » Όχι μόνο δάκρυα, για την Αγιά Σοφιά….»\nΗ απόφαση του Τούρκου Προέδρου Ταγίπ ΕΡΝΤΟΓΑΝ, για μετατροπή της Αγίας Σοφίας α…


Αυτοκτονία 14χρονου: Καταγγελία για ξυλοδαρμό μαθήτριας στο σχολείο του – Βίντεο ντοκουμέντο - Latest News GR\nΑρχική ΚΟΙΝΩΝΙΑ Αυτοκτονία 14χρονου: Καταγγελία για ξυλοδαρμό μαθήτριας στο σχολείο του – Βίντεο ντοκουμέντο\nΑυτοκτονία 14χρονου: Καταγγελία για ξυλοδαρμό μαθήτριας στο σχολείο του – Βίντεο ντοκουμέντο\nΣοκάρει το βίντεο ντοκουμέντο που φέρνει στο φως της δημοσιότητας ο ΑΝΤ1 στο οποίο έχει καταγραφεί ο ξυλοδαρμός μιας 14χρονης μαθήτριας από ομάδα αγοριών και κοριτσιών στο σχολείο που πήγαινε ο 14χρονος Μάκης, που έβαλε τέλος στη ζωή του στο σπίτι του στον Κολωνό.\nΟ ξυλοδαρμός της ανήλικης, σύμφωνα με όσα καταγγέλλει η μητέρα της, δεν είναι ο μόνος που έχει υποστεί το κορίτσι, καθώς σε βάρος της, πέρα από τα σχεδόν καθημερινά περιστατικά απειλών και άσκησης ή απειλής άσκησης βίας, υπάρχει ακόμη μια επίθεση με δυνατά χτυπήματα.\nΗ μητέρα της μαθήτριας είπε πως «από την αρχή του 2021 άρχισαν να ενοχλούν την κόρη μου και τον Οκτώβριο συνεχίστηκαν οι επιθέσεις. Της επιτίθενται αγόρια και κορίτσια από το σχολείο, όχι από την τάξη της, επειδή νόμιζαν ότι “έδωσε” η κόρη μου τα ονόματα των παιδιών που έκαναν κατάληψη». Η μητέρα της 14χρονης μαθήτριας καταγγέλλει πως τα περιστατικά bullying είναι πολύ συχνά, λέγοντας χαρακτηριστικά «και στον πίσω χώρο του σχολείου τη βρίζουν, την κλωτσάνε και τη φτύνουν».\n«Κάλεσα τον Διευθυντή, τον ενημέρωσα και του ζήτησα να καλέσει τους γονείς ορισμένων παιδιών για να βοηθήσει και μου απάντησε πως δεν μπορεί να με βοηθήσει. Τον ρώτησα αν μπορώ να κινηθώ νομικά και μου είπε φυσικά» ανέφερε η μητέρα του κοριτσιού.\nΟ Δ. Φουφόπουλος, δικηγόρος της μητέρας, έκανε λόγω για συστηματικό bylluing, με επιθέσεις, ύβρεις, απειλές, σημειώνοντας πως «στη δική μας υπόθεση μιλάμε για δύο επιθέσεις. Ακούγεται στο βίντεο η δύναμη με την οποία γίνονται τα χτυπήματα από τα παιδιά στο κεφάλι του κοριτσιού». Όπως είπε, για τα γεγονότα έχει ενημερωθεί και η Εισαγγελία, αναφέροντας πως «από τον Οκτώβριο έχουμε στείλει εξώδικα στο σχολείο και στο Υπ. Παιδείας. Γίνεται δεύτερος ξυλοδαρμός εντός του σχολείου. Στις 5 Νοεμβρίου κάναμε μήνυση, ζητώντας προστασία από τον Εισαγγελέα και ακόμη δεν έχει γίνει τίποτα και συνεχίζονται οι επιθέσεις στο κορίτσι και τώρα φθάσαμε σε αυτό το τραγικό περιστατικό με τον 14χρονο».\nΠροηγούμενο άρθροΓαλάζιες σημαίες 2022: Η Χαλκιδική στην πρώτη θέση, τα στοιχεία ανά περιοχή\nΕπόμενο άρθροΕλένη Τοπαλούδη: Ένοχοι οι δυο κατηγορούμενοι για τη δολοφονία και τον βιασμό


Hilton Berlin Βερολίνο\nΤο Hilton Berlin 5 αστέρων διαθέτει άνετα δωμάτια στην περιοχή Mitte του Βερολίνου. Το ξενοδοχείο άνοιξε το 1990, και προσφέρει καταλύματα σε κτήριο με 8 ορόφους σχεδιασμένο σε γαλλικό στιλ.\nΤο ξενοδοχείο είναι σε όμορφη τοποθεσία στο ιστορικό κέντρο επιχειρηματικού χώρου καθώς και γήπεδο γκολφ, δωμάτιο με ατμόλουτρο (σάουνα) και θερμαινόμενη πισίνα μέσα. Οι εγκαταστάσεις βρίσκονται 2 χλμ από το κέντρο του Βερολίνου.\nΣε μικρή απόσταση με τα πόδια από πολυκαταστήματα, μπουτίκ και μαγαζιά βρίσκεται ο χώρος.\nΤο Hilton Berlin προσφέρει 601 δωμάτια εξοπλισμένα με κλιματισμό, τηλεόραση με δορυφορικά κανάλια, παροχές τσάι/καφέ, κουρτίνες συσκότισης και απευθείας τηλεφωνική γραμμή για μια άνετη διαμονή στο Βερολίνο. Πολλά δωμάτια προσφέρουν σαγηνευτική θέα σε αυλή. Επίσης διατίθενται ιδιωτικά μπάνια εξοπλισμένα με σεσουάρ, μπιντέ και μπουρνούζια.\nΤο ευρωπαϊκό πρωινό προσφέρεται στον κήπο. Τα πιάτα διεθνούς κουζίνας προσφέρονται στο εσωτερικό μικρό εστιατόριο. Ποικιλία από τσάγια, κοκτέιλ και αλκοολούχα ποτά προσφέρεται στο λόμπι μπαρ.\nΒρίσκεται μόλις 5 λεπτά με τα πόδια από το σταθμό του μετρό Stadtmitte. Το Hilton Berlin είναι εύκολα προσβάσιμο από το Tempelhof αεροδρόμιο που βρίσκεται περίπου 10 λεπτά οδικώς.\nΟι επισκέπτες μπορούν να βρουν εξέδρα στον ήλιο, βιβλιοθήκη και γήπεδο τέννις και να χρησιμοποιήσουν health club, δωμάτιο θεραπείας και σάουνα στις εγκαταστάσεις. Το Hilton Berlin παρέχει φίτνες και αίθουσα ασκήσεων για την ευεξία των επισκεπτών.\nCamden Lock 3 αστέρων Ξενοδοχείο\nEdouard 7 4 αστέρων Ξενοδοχείο


Η κρίση αναδεικνύει τις πραγματικές αξίες – netweek.gr\nΗ κρίση αναδεικνύει τις πραγματικές αξίες\nΑπό Άρης Σάμιος\nΟικονομική Κρίση! Δεν υπάρχει κάτοικος αυτής της χώρας που να μην έχει στο μυαλό του αυτές τις λέξεις.\nΓια τους περισσότερους φαντάζει σαν τέρας της αποκαλύψεως που δεν μπορούμε να το νικήσουμε! Είναι όμως αλήθεια αυτό; Επιχειρήσεις κλείνουν, η ανεργία μεγαλώνει, οι απολαβές συρρικνώνονται, η αισιοδοξία μας εγκαταλείπει.\nΕχει σκεφτεί κανείς τις Οικονομικές Κρίσεις σαν μια διαδικασία μετεξέλιξης της κοινωνίας που ζούμε; Αυτή η κρίση δεν είναι η πρώτη στην πρόσφατη ιστορία του πλανήτη και σίγουρα δεν θα είναι και η τελευταία! Το τι έγινε στις προηγούμενες, μπορεί να μας διδάξει πολλά για το μέλλον μας!\nΔιδάγματα από τις προηγούμενες κρίσεις… και από τη φύση\nΤι λοιπόν έγινε στις προηγούμενες Οικονομικές Κρίσεις σε παγκόσμιο επίπεδο; Μετά από μια περίοδο σκληρής δοκιμασίας, οι χώρες και οι αγορές βγήκαν πιο δυνατές, πιο εξελιγμένες και καλύτερα οργανωμένες! Κατάφεραν όλες οι επιχειρήσεις να επιζήσουν; Οχι βέβαια! Στη θέση όμως αυτών που εξαφανίσθηκαν, ξεφύτρωσαν άλλες, καλύτερες, πιο ανταγωνιστικές και πιο σύγχρονες! Μα είναι αναγκαία μια τέτοια δοκιμασία που ταλαιπωρεί ανθρώπους και υποδομές; Και όμως φαίνεται ότι είναι! Και μάλιστα θα έλεγα ότι είναι Νόμος της Φύσης να ξεκαθαρίζει και να εξελίσσει την ποιότητα των ειδών μέσα από καταστροφές (π.χ. επιδημίες, βιολογικός ανταγωνισμός στα ζώα, κλιματολογικές αλλαγές κ.ά).\nΟτι παρατηρούμε στην Φύση, ισχύει σε γενικές γραμμές και για τιs αγορές. Σε περίοδο κρίσης, οι απαιτήσεις από τις επιχειρήσεις αυξάνονται. Τα πραγματικά ποιοτικά και ανταγωνιστικά προϊόντα επιζούν με ελάχιστες απώλειες για τις εταιρείες που τα παράγουν. Τα λιγότερο ανταγωνιστικά, είτε μετεξελίσσονται και βελτιώνονται, είτε βγαίνουν από τις αγορές. Παρομοίως βγαίνουν από τις αγορές οι επιχειρήσεις που στηρίζονται σε “ξύλινα πόδια”.\nΑυτές δηλαδή που δεν κατέχουν πραγματική τεχνογνωσία, σωστή οργάνωση και σεμνό επαγγελματικό ήθος! Αλαζονείες και επικίνδυνοι ακροβατισμοί με μεγάλα ρίσκα, δεν συγχωρούνται στο σκληρό και υπερ-ανταγωνιστικό περιβάλλον της σημερινής αγοράς στην Ελλάδα αλλά και διεθνώς.\nΠροσεκτικά βήματα στις επενδύσεις ΙT\nΕιδικότερα για τον κλάδο της Πληροφορικής, στον οποίο ασκώ την επιχειρηματική μου δραστηριότητα, όλοι γνωρίζουν τις πολλαπλές και αποτυχημένες (εν μέρει ή συνολικά) επενδύσεις που έγιναν σε πολλά έργα του Δημόσιου αλλά και του Ιδιωτικού Τομέα! Αυτοί, λοιπόν, που λαμβάνουν τις αποφάσεις, ιδιαίτερα στο πολύπαθο Δημόσιο Τομέα με την οικονομική ένδεια των ημερών μας, θα πρέπει να είναι πολύ περισσότερο συνειδητοποιημένοι στην προσεκτική επιλογή της καλύτερης και οικονομικότερης λύσης, ώστε να μη κληθούν να λογοδοτήσουν για δαπάνες χωρίς παραγωγική απόδοση.\nΟμοίως, για τον ιδιωτικό τομέα που δοκιμάζεται σκληρά, οι υπερ-επενδύσεις στα ‘σούπερ’ προϊόντα λογισμικού, τα οποία είναι πανάκριβα, με ακόμα πιο πανάκριβο κόστος υλοποίησης και ελάχιστο ποσοστό ανταπόδοσης (το μεγαλύτερο μέρος της πολυπλοκότητάς τους και των άπειρων δυνατοτήτων τους ουδέποτε αξιοποιείται), θα μείνουν στο περιθώριο. Αντίθετα άλλα, μικρότερα, πλέον ευέλικτα και καλύτερα προσαρμοσμένα στην ελληνική πραγματικότητα προϊόντα θα προτιμώνται σε κάθε πιθανή ζήτηση!\nΕπιπρόσθετα, τόσο ο ιδιωτικός όσο και ο δημόσιος τομέας έχουν αρχίσει να αντιλαμβάνονται πλέον ότι τις λύσεις δεν τις δίνουν τα προϊόντα, μέσα από ένα καλό marketing, αλλά η καταλληλότητα των αναδόχων των έργων! Πράγματι μια κακή επιλογή αναδόχου μπορεί να αχρηστεύσει το καλύτερο προϊόν, ενώ μια σοφή επιλογή αναδόχου, μπορεί να καταστήσει άπειρα πιο λειτουργική μια λύση με ένα άλλο προϊόν που στο παρελθόν το θεωρούσαμε ‘υποδεέστερο’. Ιδιαίτερα στο χώρο της παροχής υπηρεσιών.\nΘα ήθελα να κλείσω τη μικρή αυτή αναφορά, δίνοντας έμφαση στους υπ’ αριθμόν 1 κινδύνους της Οικονομικής Κρίσης: Στην απογοήτευση, το φόβο και στην εξ αυτών προκαλούμενη αδράνεια! Ας αφήσουμε αυτά τα συναισθήματα στην άκρη. Είναι ευκαιρία για επαναπροσδιορισμό των πραγματικών αξιών και των σωστών ευκαιριών.\nΑς ξεχάσουμε τις αρνητικές σκέψεις, ας αγνοήσουμε τις ανόητες και επικίνδυνες κινδυνολογίες και ας αφοσιωθούμε σε αυτά που εμείς οι Ελληνες είμαστε οι καλύτεροι στον κόσμο: στον αγώνα και στην εφευρετικότητα που για εμάς είναι αστείρευτη.\nTopics: IT Strategy , Strategy , Viewpoint , Συνεντεύξεις / Πρόσωπα


Η χοντροφοβία του Αρκά μας βγάζει παραλία - Provocateur\nΗ χοντροφοβία του Αρκά μας βγάζει παραλία\nΤα αστεία για το βάρος των ανθρώπων έχουν πολύ πλάκα. Αν είσαι 12!\nΟ Αρκάς ποτέ δεν ήταν αστείος. Αυτά περί καλύτερου σκιτσογράφου, προσωπικά τα ακούω λίγο βερεσέ, όταν δίπλα του ψηλώνει το ιστορικό βάρος του Μποστ, του Αρχέλαου και του Καλαϊτζή, ανθρώπων δηλαδή που αντιλαμβανόντουσαν το σκίτσο σαν μια ουσιώδης πολιτική παρέμβαση ενάντια σε κάθε εξουσία και όχι σαν δούρειο ίππο για την κατασκευή μιας αυτάρεσκης περσόνας.\nΑπό τότε δε που αποφάσισε να αντικαταστήσει στα σκίτσα του τα ζώα με ανθρώπους, τα πράγματα γίνονται ακόμη πιο άβολα. Προφανώς και η φάση αυτή ντύνεται με το "τυράκι", του "βγάζω τη γλώσσα σε κάθε τι που θεωρείται πολιτικά ορθό", όμως κάποιος πρέπει να ενημερώσει τον σκιτσογράφο που φαίνεται να είχε στόχο ζωής, να τον μάθει και να τον αγκαλιάσει, το οργισμένο κοινό της τελευταίας 4ετίας, ότι ο ρατσισμός, ο σεξισμός και η αισχρότητα απευθύνονται πρώτα στον δημιουργό και έπειτα στους χειροκροτητές του.\nΈχοντας αλλάξει συκώτι από τα γέλια, με το σκίτσο ζευγαριού στο κρεβάτι και τη γυναίκα να εξομολογείται ότι δεν της αρέσει το στοματικό σεξ, για να πάρει απάντηση από τον σύντροφο της ότι μόνο μαζί του τα κάνει αυτά, μιας και πριν από εκείνον το σαγόνι της είχε χτυπήσει περισσότερα μπαλάκια κι απ’ την ρακέτα του Φέντερερ, η έμπνευση χτυπάει κόκκινο με αστεία για χοντρούς ανθρώπους και όποια έκπληξη, για γυναίκες.\nΣκόπιμα αποφεύγω να αναφερθώ στις πολιτικές τοποθετήσεις των σκίτσων του κυρίου Αρκά, μιας και νομίζω οι προθέσεις του είναι ξεκάθαρες, βρίσκοντας επιτέλους μετά από τόση περιπλάνηση το κατάλληλο κοινό για να εκφραστούν. Θα πάρω όμως σαν αφορμή την τελευταία δημιουργία του, που απεικονίζει μια γυναίκα με βάρος μάλλον όχι αποδεκτό στην αισθητική του σκιτσογράφου, πάνω σε μια ζυγαριά που δείχνει το άπειρο. Τίτλος της επαναστατικής αυτής προσέγγισης, δεν θα μπορούσε να είναι πολύ διαφορετικός από τον: "Χοντρά Αστεία".\nΠριν σας αποκαλύψω ότι θεωρώ τον κύριο Αρκά χοντροφοβικό και παντελώς αγκιστρωμένο στα όσα η πατριαρχία καπηλεύεται υπό της εξουσίας της, βάζοντας το πάχος σε εξέχουσα θέση στη διάκριση των γυναικών, θα αναφερθώ στην Ουρανία Μιχαλολιάκου. Θα αναφερθώ σε μια γυναίκα που η παρουσία της μου γεννά βαθιά θλίψη που καλύπτεται από οργή και θα προτιμούσα να μη γνώριζα ποτέ την ύπαρξη της. Θα αναφερθώ στην Ουρανία Μιχαλολιάκου, μέλος ναζιστικής οργάνωσης, κόρη ενός ανθρώπου που ανέλαβε την πολιτική ευθύνη για τη δημόσια σφαγή ενός άλλου ανθρώπου.\nΤο να σχολιάζεις τη γυναίκα αυτή για το βάρος της, δεν σε κάνει περισσότερο αριστερό και σίγουρα όχι αστείο. Το μόνο που καταφέρνεις είναι να ανοίγεις το δικό της οπλοστάσιο και να χρησιμοποιείς τα όπλα της, εκτοξεύοντας σεξισμό και μισογυνισμό. Το γεγονός ότι η Μιχαλολιάκου μπορεί να ενδιαφέρεται επιλεκτικά για τις διακρίσεις και προφανώς για εκείνες που νιώθει ότι τη θίγουν, εμάς δεν μας αφορά. Εμείς έχουμε ταχθεί στο να πολεμάμε όλες τις διακρίσεις και εκείνους που τις συντηρούν. Με τα δικά μας όπλα, με τις δικές μας ιδέες, αποδεικνύοντας ότι δεν είμαστε ίδιοι σε όλα τα επίπεδα, ότι δεν συγκλίνουμε πουθενά. Αποδεικνύοντας σε κάθε ευκαιρία και με κάθε τρόπο ότι με τον ρατσισμό και τον φασισμό είμαστε πάντα σε πόλεμο. Προφανώς το να είσαι χοντροφοβικός είναι καλύτερο από το να είσαι φασίστας όπως η Μιχαλολιάκου, όμως εδώ δεν κάνουμε διαγωνισμό.\nΕπανερχόμενη στο σκίτσο του Αρκά και τις σκέψεις που έκανα χαζεύοντας το, μπορώ να ανακαλέσω όπως όλοι μας, κάμποσες συμπεριφορές που αποδεικνύουν ότι η χοντροφοβία είναι μια μορφή ρατσισμού, που η κοινωνία μας δείχνει εντυπωσιακή ανοχή.\nΜεγαλώνοντας στο δίπολο της "χοντρής" και της "μουνάρας", μας φορέθηκαν δύο έννοιες που μοιάζει φυσιολογικό να διαχωρίζει τις γυναίκες όχι βάση των ταλέντων ή της προσωπικότητας τους, αλλά με κριτήριο τον αριθμό μιας ζυγαριάς. Αφού λοιπόν εκτιμηθεί η αξία μας, βάση του πόσο αρέσουμε στους άντρες, κάπως πρέπει να μας γίνει κατανοητό ότι γεννηθήκαμε για να χωράμε στα στάνταρ της ματιάς τους. Οι "εμφανίσιμες" δεν έχουν άλλη αξίας εκτός αυτής του σεξουαλικού αντικειμένου, ενώ οι "μη εμφανίσιμες", δεν είναι όμορφες, άρα δεν αξίζουν τίποτα.\nΈνα από τα μεγαλύτερα προβλήματα της πατριαρχικής κοινωνίας, είναι η γυναικεία αυτοεκτίμηση, η οποία πρέπει να πραγματοποιεί μόνιμα "χαμηλές πτήσεις". Με τον τρόπο αυτό, οι γυναίκες θα χρωστάνε πάντα στην αντίληψη ότι υπάρχουν για να τις αποδέχονται οι άντρες. Τι θα γίνει άραγε αν οι "γεματούλες" αποκτήσουν αυτοπεποίθηση; Ποιος ο ρόλος των αντρών μετά και που θα τραβιέται η γραμμή μεταξύ του "έμπαινα" και "δεν έμπαινα";\nΗ χοντροφοβία, δικαιολογείται τις περισσότερες φορές ως θέμα "αισθητικής" στις γυναίκες, μιας και κυριαρχεί η αντίληψη ότι υπάρχουν για την αισθητική ικανοποίηση των άλλων. Έτσι, βρίσκουν ρούχα που τις "κολακεύουν" και που κρύβουν τις ατέλειες, χωρίς να είναι πάντα ξεκάθαρο αν τους αρέσουν και νιώθουν άνετα σε αυτά.\nΟ Αρκάς, με τους χιλιάδες θαυμαστές, θα μπορούσε να εξαργυρώσει τη δημοφιλία του με έναν τρόπο που δεν θα χρειαζόταν να του υπενθυμίσουμε ότι τα στερνά τιμούν τα πρώτα και ότι η ευθύνη του δυστυχώς δεν ισορροπεί με τη φθηνή διαχείριση που κάνει. Καμιά φορά βλέπεις, δεν αρκούν τα καλοξυσμένα μολύβια και τα καινούργια στυλό, για ένα αξιόλογο σκίτσο. Χρειάζεται πνευματική υπέρβαση και ανθρωποκεντρική ματιά, χρειάζεται κάτι που σίγουρα δεν έχει και που ποντάρω στο ότι δεν είχε και ποτέ...\nΓιάννη Πρετεντέρη πες μας ένα ανέκδοτο για χοντρούς


Ο ΟΠΑΠ Μαραθώνιος Λεμεσού ΓΣΟ και ο χρυσός χορηγός μας Muskita Aluminium Industries περήφανα ανακοινώνουν την έναρξη της καμπάνιας GO BLUE! Η καμπάνια GO BLUE έχει ως στόχο να επιμορφώσει τον κόσμο στο πως να διοργανώσει μεγάλες διοργανώσεις στην Κύπρο.\nΤι διαφοροποιεί τον ΟΠΑΠ Μαραθώνιο Λεμεσού ΓΣΟ απο παρόμοιες εκδηλώσεις σε όλο τον κόσμο; Η μοναδική μας ακτογραμμή, στην οποία 15,000 ανθρώποι τρέχουν κάθε χρόνο! Είναι καθήκον μας να προστατεύσουμε και να σεβόμαστε το περιβάλλον το οποίο κάνει την Λεμεσό και τον ΟΠΑΠ Μαραθώνιο Λεμεσού ΓΣΟ την κορυφαία επιλογή σε δρομείς απο όλο τον κόσμο να επισκεφθούν και να συμμετάσχουν στον αγώνα!\nΟ ΟΠΑΠ Μαραθώνιος Λεμεσού ΓΣΟ σε συνεργασία με την Muskita Aluminium Industries και το Cyprus University of Technology\nΟ στόχος μας απο την συλλογή δεδομένων για τις επόμενες τρείς εκδόσεις του ΟΠΑΠ Μαραθωνίου Λεμεσου ΓΣΟ, είναι να μπορέσουμε να συντάξουμε ένα οδηγό για το πώς να οργανώσουμε και να λειτουργήσουμε περιβαλλοντικά φιλικούς αγώνες δρόμου στην Κύπρο. Η αναφορά στοχεύει σε συγκεκριμένες οδηγίες πάντα λαμβάνοντας υπόψη τις τοπικές περιβαλλοντικες και κοινωνικές ανάγκες.


Αργύρης Πανταζάρας: Ξεκαθαρίζει ποια είναι η σχέση του με την Έλλη Τρίγγου!\nΗΟΜΕ News Αργυρης Πανταζαρας: Ξεκαθαριζει ποια ειναι η σχεση του με την Ελλη Τριγγου!\n18.10.2020 | 09:00\t by Αννα Κοντογιαννη\nΗ Έλλη Τρίγγου και ο Αργύρης Πανταζάρας υπήρξαν για αρκετά χρόνια ζευγάρι και μετά τον χωρισμό τους έχουν καταφέρει να διατηρούν μια πολύ ουσιαστική σχέση, που τους επιτρέπει να παραμένουν φίλοι και ενίοτε να συνεργάζονται και επαγγελματικά. Το άλλοτε ερωτευμένο ζευγάρι θα πρωταγωνιστήσει τόσο στη θεατρική παράσταση “This is not Romeo and Juliet”, ενώ συνεργάζεται και στις Άγριες Μέλισσες.\nΑυτές οι συνεργασίες, άλλωστε, έδωσαν και την αφορμή να ξεσπάσει μια φημολογία ότι είναι ξανά μαζί και, μάλιστα, ότι ο Αργύρης έκανε πρόταση γάμου στην Έλλη σε ένα διάλειμμα των γυρισμάτων της επιτυχημένης σειράς του ΑΝΤ1.\nΟ βραβευμένος με τον Χρυσό Σταυρό του Δημήτρη Χορν ηθοποιός μίλησε στην Real News και έδωσε τέλος σε αυτές τις φήμες, αναφέροντας χαρακτηριστικά:\n“Δεν ισχύει τίποτα από όλα αυτά. Ούτε πρόταση γάμου, ούτε επανασύνδεση και, πραγματικά, δεν θα μπω στη διαδικασία να μιλήσω για το συγκεκριμένο θέμα. Δεν είναι τα μόνα δημοσιεύματα που μιλούν για την προσωπική μου ζωή. Τα τελευταία χρόνια μου έχουν χρεώσεις σχέσεις με ηθοποιούς με τις οποίες έχω συνεργαστεί, ακόμα και με θαυμάστριες με τις οποίες έχω βγάλει μια σέλφι. Δεν θα μπω στη διαδικασία να επιβεβαιώσω ή να αρνηθώ τα εν λόγω δημοσιεύματα, γιατί, πολύ απλά, ό,τι και να πω θα χρησιμοποιηθεί εναντίον μου. Ειδικότερα στη συγκεκριμένη χρονική περίοδο, με όλα αυτά που περνάμε, νομίζω ότι είναι το τελευταίο πράγμα με το οποίο θα μπορούσα να ασχοληθώ. Αυτό, όμως, που έχω να πω είναι πως πρέπει να είμαστε προσεκτικοί και να μη μιλάμε για άλλους χωρίς στοιχεία, γιατί μπορεί να δημιουργήσουμε πρόβλημα σε ανθρώπους που δεν εμπλέκονται άμεσα”.


GIOMEL 64: 2010\nγυφτάκι, ο λαός μας το φωνάζει,\nγυφτάκι, ο λαός μας το φωνάζει\nδεν έμαθε βιβλίο να διαβάζει.\nνα φας ένα κομμάτι απ το καρβέλι,\nδαγκώνει το χαλκά που είναι δεμένο,\nνα φας ένα κομμάτι απ το καρβέλι\nγυφτάκι, χόρεψέ μας τσιφτετέλι.\nπου μοιαζαν περισσότερο μ αρτίστες,\nπου μοιαζαν περισσότερο μ αρτίστες\nσε κάτι λεπτεπίλεπτους τουρίστες.\nποιος σου μαθε της ζητιανιάς το ρόλο,\nγυφτάκι, σε κοιτάζουν οι ανθρώποι.\nθα κάτσω σαν μαϊμού να το φουμάρω,\nαφέντη, δώσε δύο δραχμούλες\nκαι θα κάνω δεκαπέντε κωλοτούμπες,\nΑναρτήθηκε από Κανένας στις 5:14 μ.μ. Δεν υπάρχουν σχόλια :\nΤο ζεϊμπέκικο της( εξουσίασ) αλήθειας\nΤης εξουσίας τα σκολειά σού τά πανε παιδεία\nκαι των εμπόρων τα σκαλιά σού τά παν εκκλησία\nΜα λέξη δε σού είπανε\nκαι σκόπιμα σού κρύψανε\nτο ζεϊμπέκικο του νου που φέρνει ελευθερία\nγιατί το ξέρουνε καλά κρυμμένη είν η ουσία\nΟι μεν σού τάζουνε στη γη οι άλλοι στα ουράνια\nκαι της ελπίδας τίμημα περίσσια περηφάνια\nΚι οι μάγκες εκ του ασφαλούς έχουνε πονηρέψει\nγιατί δε γύρισε κανείς ρέστα να τούς γυρέψει\nΜες στο μυαλό σου όποιος μπει σε κάνει ό,τι θέλει\nκι αντί για ζεϊμπέκικο χορεύεις τσιφτετέλι\nσαν την αρκούδα με τριχιά\nστου κόσμου το παζάρι\nκαι γίνεται η αλήθεια σου λιμαρισμένο ζάρι\nΚαι το κελί που σ έριξαν, σαν τη θηλιά στενεύει\nτο βολεμένο σου μυαλό άλλο κελί γυρεύει\nΓυρεύει μεγαλύτερο, γεμάτο με καλούδια\nκι εμένα απ έξω σαν τρελό\nλεύτερα να σού τραγουδώ\nτης φυλακής τραγούδια\nτης φυλακής που σ έριξαν γεμάτη με καλούδια\nΣτα λεύτερα τα βήματα\nχαίρεται ο θεός χορεύει ένας άνθρωπος, απλά αληθινός\nΆκου λοιπόν το μυστικό, κι αγάπα την ουσία\nνα δεις πως τούτος ο χορός είναι αυτογνωσία\nκι άντε να δούμε ύστερα πώς θά χουν εξουσία.....\nΑναρτήθηκε από Κανένας στις 5:00 μ.μ. Δεν υπάρχουν σχόλια :\nΦεύγω μες τον κόκκινο ουρανό\nμπροστά μου αλητεύουν όσα χάσαμε\nμη ρωτάς δε ξέρω να σου πω\nαγάπη είναι ότι δεν ξεχάσαμε\nΜέσα στο θαμπό μου το γυαλί\nαρώματα μπερδεύονται ανείπωτα\nπές μου τι πονάει πιο πολύ\nη αγάπη η τρελή ή αυτό το τίποτα\nΞένος μες τους δρόμους θα χαθώ\nστα χείλη μου γυρνάς σα σκορπια νότα\nσυντροφιά μου η μοναξιά μου\nφεύγω μες τα κίτρινα τα φώτα\nστα χείλη μου γυρνάς σα σκόρπια νότα\nκι είσαι χιόνι που δε λιώνει\nΔε χωράω απόψε πουθενά\nαγάπη δίχως σώμα δώρο άδωρο\nφεύγω ρίχνω πίσω μου ένα γεια\nστο τίποτα το γκρίζο το αδιάφορο\nΜέσα στου μυαλού μου τα κενά\nπαλιό φιλμάκι έτσι εμφανίζεσαι\nβρίσκεις πάντα τρόπο και περνάς\nμε αλκοόλ σε διώχνω και εξατμίζεσαι\nΞένος μες τους δρόμους θα γυρνώ\nΑναρτήθηκε από Κανένας στις 4:36 μ.μ. Δεν υπάρχουν σχόλια :\nΑπόψε που κολάς στο τζάμι το πρόσωπό σου\nΚαι ψάχνεις τι έχει μείνει πια τι είναι δικό σου\nΚαι τρέχεις σα σκυλί πιστό και φτύνεις αίμα\nΓια μια σταλιά φθηνή ζωη για ένα ψέμμα\nΚυλάει ο καιρός αργά στο δε βαριέσαι\nΚαι κρύβεσαι μέσα στα μπαρ για να ξεχνιέσαι\nΚαι ψάχνεις στα χαμένα όνειρο να νοιώσεις\nΣτη ζάλη απ τον εαυτό σου να γλυτώσεις\nΠοιος κλέβει λίγο λιγο τη ζωή σου σκέψου\nΑν κάποιος άλλος ζει μες το κορμί σου σκέψου\nΚοιτάζεις μουδιασμένος και δε λές μια λέξη\nΤι έχει φταίξει\nΕδώ εινόλα ακόμα εδώ\nΠονάει το όνειρο εδώ\nΚι όλα αυτά που δεν έρχονται\nΜην κάνεις πίσω εδώ\nΜέχρι το τέλος εδώ\nΦυσάει ο βοριάς τρελά και βρέχει αστέρια\nΤι έχεις πάθει και κατέβασες τα χέρια\nΓια πες μου αν χτυπάει ακόμα η καρδιά σου\nΕλλάδα που σκοτώνεις έτσι τα παιδιά σου\nΑπόψε που ο καιρός κρυφά παραμονεύει\nΗ αυλή κι η γειτονιά η παλιά σου ζωντανεύει\nΚαι τρέχουνε ανάγκες και ευθύνες χίλιες\nΣτην τρέλα σου ψάξε να βρεις τις Θερμοπύλες\nΑναρτήθηκε από Κανένας στις 4:25 μ.μ. Δεν υπάρχουν σχόλια :\nΚι όμως τα χρήματα υπάρχουν!\nΚι όμως τα πράγματα ειναι απλά.Κι όμως τα χρήματα υπάρχουν!Μόνο που απ' ότι φαίνεται κανείς δεν τολμάει ,ή δεν θέλει να απλώσει χέρι.Φαίνεται πως μόνο τα χρήματα των μικρομεσαίων και των φτωχών έχουν πέραση στα κρατικά ταμεία.Κι οτι τα χρήματα που είναι παρκαρισμένα στις offshore εταιρείες είναι πέτσινα.Γιατί άραγε;\nΜήπως γιατί το "νόμιμον είναι και ηθικόν";Και στην τελική τι καταλήγει να είναι νόμιμο;Απλά αυτό που αποφασίζει μια παρέα πάμπλουτων και άρα πανίσχυρων,που "επηρεάζει" με διάφορους τρόπους τους εκάστοτε κυβερνώντες;Οσο για τους υπόλοιπους, βοήθειά μας...\nΕίναι καθαρό πως το πρόβλημα με τις εταιρείες αυτές δεν είναι μόνο Ελληνικό.Απο εκτιμήσεις που έχουν γίνει, το 35% του Παγκόσμιου ΑΕΠ, τζιράρεται από 500000 offshore εταιρείες διεθνώς!!Όμως η κατάσταση της Εληνικής οικονομίας , βάζει το θέμα επιτακτικά πρώτα για μας, εδώ και τώρα.\nΕίναι γνωστό πως υπάρχουν 10000 ελληνικές offshore(!!!), των οποίων η δραστηριότητα και τα περιουσιακά στοιχεία ΔΕΝ φορολογούνται(η όποια προβλεπόμενη φορολογία ξεπερνιέται από τις εξαιρέσεις που υπάρχουν).Επίσης ο αριθμός τους σαν ποσοστό του παγκόσμιου συνόλου(2%) είναι τεράστιος, σε σχέση με τον πληθυσμό αλλά και το μέγεθος της ελλ.οικονομίας. Μέσω αυτων των 10000 εταιριών νόμιμης φοροδιαφυγής γίνεται ετήσιος τζίρος 500 δις ευρώ!!!Ενώ σύμφωνα με τους FT,«οι Ελληνες εκτιμάται ότι έχουν περισσότερα από 25 δισεκατομμύρια ευρώ σε υπεράκτιους (off shore) τραπεζικούς λογαριασμούς»!Δηλαδή πάνω από το 10% του συνόλου των καταθέσεων που ήταν το 2008 217 δις! Τα νούμερα είναι εξοργιστικά αν σκεφτεί κανείς ότι πάρα πολλοί έχουν πάνω από μία offshore(μία για ακίνητα,μία για εμπορικούς διακανονισμούς,μία για χρηματιστηριακές συναλλαγές κλπ.), και οτι οι πιό πολλές "μικρές" offshore έχουν στην κατοχή τους μόνο ακίνητα και πολυτελή στοιχεία,για να αποφεύγουν το πόθεν έσχες. ΠΟΥ ΣΗΜΑΙΝΕΙ ΠΩΣ ΕΙΝΑΙ ΠΙΘΑΝΟΝ ΜΕΡΙΚΕΣ ΕΚΑΤΟΝΤΑΔΕΣ ΕΛΛΗΝΩΝ ΝΑ ΕΧΟΥΝ ΜΟΝΟ ΣΤΙΣ OFFSHORE , TO 10% TΩΝ ΕΛΛΗΝΙΚΩΝ ΚΑΤΑΘΕΣΕΩΝ!!!\nΚαι όμως, εμείς εδώ ΔΗΘΕΝ ψάχνουμε σε άδειες τσέπες για μερικές δεκάδες εκατομμύρια και πουλάμε θλίψη σε απελπισμένους οτι τάχα δεν υπάρχει ρευστό!\nΠως γίνεται σε μια τόσο δύσκολη κατάσταση να μην είναι υποχρεωτική η δήλωση ιδιοκτησίας offshore;\nΠώς γίνεται το καταρρέον φορομπηχτικό για τους φτωχούς κράτος να μην "βλέπει" κάν πολυτελή περιουσιακά στοιχεία και καταθέσεις πολλών εκ.ευρώ που υπάρχουν εκεί και βγάζουν μάτι εδώ;Και που πολλές φορές είναι προϊόν παράνομων δραστηριοτήτων;\nΠως γίνεται όταν ζητούν όλοι εν χορώ μέτρα κατά των μισθών και των συντάξεων και η χώρα απειλείται από χρεοκοπία, να μην έχει γίνει νόμος όπου η φοροδιαφυγή τουλάχιστον μεγάλης κλίμακας, να θεωρείται κακούργημα;\nΠως γίνεται σήμερα το κράτος να ανέχεται εταιρείες να εισάγουν π.χ. πρώτες ύλες μέσω offshore θυγατρικών υπερτιμολογημένα, έτσι ώστε να παρουσιάζουν τελικά ζημίες και να αποφεύγουν νόμιμα τους φόρους;(και πολλά άλλα κόλπα)\nΠως γίνεται στην εποχή του "πολέμου κατά της τρομοκρατίας" όπου κάμερες τοποθετούνται ακόμη και στις τουαλέτες , και στα αεροδρόμια σου βάζουν χέρι παντού, κάποιοι να μένουν σε πολυτελή σπίτια που δεν είναι κανενός;(Οι μετοχές λέει ανήκουν στον κομιστή,το περιουσιακό στοιχείο πουθενά; )Να κινούνται με γιώτ που "δεν ξέρουν" τον κάτοχο, και δεν δηλώνουν με τι χρήματα προκαλούν τους υπόλοιπους που πρέπει να κάνουν θυσίες, γιατί πρέπει να προστατεύονται τα προσωπικά τους δεδομένα;\nΠως γίνεται στην Ελλάδα της διαφθοράς και των σκανδάλων, όπου το βρώμικο χρήμα έχει γίνει πια θεσμός, να μην παίρνονται μέτρα τουλάχιστον για να σταματήσει αυτή η χυδαία νομότυπη διευκόλυνση που προσφέρουν οι offshore πρός τους γνωστούς άγνωστους απατεώνες;\nΝα μας έχουν ζαλίσει με τις εξεταστικές επιτροπές -που υπάρχουν μόνο για το σώου των δελτίων ειδήσεων-,και να μην κάνουν κάτι για να μπλοκάρουν τον μόνιμο ασφαλή και "νόμιμο" τρόπο παρκαρίσματος των κλεμμένων, και τον σίγουρο και εύκολο τρόπο διαφυγής των απατεώνων.\nΠως γίνεται τελικά,τόσα βράδια απο τότε που άλλαξε η κυβέρνηση και όλα τα περί χρέους βγήκαν στη φόρα, στα δελτία ειδήσεων, η λέξη offshore να είναι περίπου απαγορευμένη;\nΝα σας πω εγώ πως;Κανένας δεν βάζει τα χεράκια του να βγάλει τα μάτια του.Κ αι ένας πολύ μεγάλος αριθμός πολιτικών,δημοσιογράφων, πλουσίων , επιχειρηματιών κλπ, που διαπλέκονται μεταξύ τους και βρίσκονται κατά περιόδους σε κρίσιμα πόστα εξουσίας, έχουν οι ίδιοι offshore εταιρείες.ΚΑΙ ΕΔΩ ΧΡΕΙΑΖΕΤΑΙ ΜΕΤΩΠΙΚΗ ΠΡΩΘΥΠΟΥΡΓΕ ΜΑΣ! Δεν γίνεται αλλιώς.Ούτε μπορείς να ζητάς ας πούμε 50 ευρώ το μήνα μείωση απο χαμηλόμισθους για να βάλεις 10 εκ στο ταμείο, και να κάνεις πως δεν βλέπεις, σε όλα αυτά.\nΚαι δεν είναι μόνο οι offshore.\n«Κάθε φυσικό ή νομικό πρόσωπο, ευρισκόμενο εντός της ευρωπαϊκής επικράτειας, μπορεί να διαλέξει τον τόπο της έδρας προς όφελός του, δηλαδή όπου είναι χαμηλότερη η φορολογία μέσα στην Ένωση», είπε το Ευρωπαϊκό Δικαστήριο στην υπόθεση Cadbury-Schweppes και Βρεττανίας. Και βάσει αυτής της απόφασης η Βουλγαρία και η Κύπρος γέμισαν ελλ.εταιρείες που φοροδιαφεύγουν νόμιμα και δεν ανοίγει μύτη.Και από τότε που άρχισε η κουβέντα περί χρεοκοπίας, καταθέσεις μεταφέρονται προς φορολογικούς παραδείσους και λογαριασμούς που έχει ανακαλύψει ο καπιταλισμός, για να προστατέψει αυτούς που δημιούργησαν την κρίση.Και τελικά, αν κτύπα ξύλο χρεοκοπήσουμε, μόνο οι μικροκαταθέτες και οι φτωχοί θα πληρώσουν τη νύφη.Όλοι οι άλλοι θα είναι άφαντοι.\nΗ Ελλάδα αλλά και ο Κόσμος όλος πρέπει να απαιτήσει να σταματήσει εδώ και τώρα το αίσχος των offshore.Η Αγγλία ήδη ξεκίνησε στέλνοντας προειδοποίηση για φορ.συντελεστή 10%, υπέρογκα πρόστιμα μέχρι το 100% των περιουσιακών της εταιρείας, και απειλώντας με ποινικές διώξεις κακουργηματικού χαρακτήρα!\nΤρόποι υπάρχουν για να κοπεί ο βήχας σε όλους αυτούς που έχουν μάθει το κόλπο.Μόνο εγώ μπαίνοντας σε διάφορα forum, είδα προτάσεις πολύ έξυπνες από φοροτεχνικούς και δικηγόρους.Όμως πόσο εύκολο είναι κάποιος να καταγγείλει, να αποκαλύψει η να καθήσει στο σκαμνί τον ίδιο του τον εαυτό;Ιδού η απορία.\nΌταν όμως ζητούν κατανόηση της κατάστασης από αυτούς που σαν μ@.@κες. πληρώνουν πάντα το λογαριασμό, ας δείξουν ότι την κατανοούν κάπως κι αυτοί.Ας δείξουν ότι θέλουν να σπάσουν αυγά εκεί που πρέπει, και εννοώ όλους αυτούς τους πλούσιους απατεώνες που νομίζουν πως μπορούν να γελάνε σε βάρος όλων των υπολοίπων εσαεί.\nΓιατί η οργή στούς δρόμους μεγαλώνει, και μεγαλώνει κάθε μέρα με ρυθμούς εξωφρενικούς.\nΥ.Γ.1 Ξέρετε οτι η γνωστή Cosco του λιμανιού, δεν είναι η Κινέζικη, αλλά offshore με μετόχους τους Κινέζους(με 41%);\nΥ.Γ.2 Μερικές σύντομες σημειώσεις για τις offshore.\n- Δεν υπάρχει τεκμήριο απόκτησης (πόθεν έσχες) ακινήτου.\n- Aποφυγή φορολογικών επιβαρύνσεων\n- Aποφυγή διεκδικήσεων συζύγων σε περίπτωση διαζυγίου\n- Σε περίπτωση κληρονομικής διαδοχής, δωρεάς, γονικής παροχής ή μεταβίβασης του ακινήτου ο νέος ιδιοκτήτης του ακινήτου θα λάβει το σύνολο των μετοχών και δεν θα καταβάλλει φόρο μεταβίβασης, κληρονομιάς, γονικής παροχής ή δωρεάς\n-Ολοκληρωτική απόκρυψη προσωπικών στοιχείων.\n-Ο φορολογικός νόμος 3522/2006 προβλέπει ότι οι offshore εταιρείες που κατέχουν ακίνητα τα οποία δεν χρησιμοποιούν ή δεν ενοικιάζουν, απαλλάσσονται από την υποχρέωση τήρησης βιβλίων από την 1/1/2007.\n- Ακόμα και όσοι δηλώνουν στο πόθεν έσχες την ύπαρξη κάποιας offshore εταιρείας, στην πραγματικότητα δεν δηλώνουν τίποτα. Γιατί; Για τον απλούστατο λόγο ότι μια offshore μπορεί να έχει κεφάλαιο 5.000 ευρώ, το οποίο δηλώνεται στο πόθεν έσχες, και στην offshore να έχουν μεταβιβαστεί ακίνητα ή άλλα περιουσιακά στοιχεία αξίας εκατομμυρίων ευρώ, τα οποία φυσικά μένουν στο σκοτάδι.\n-Σε κάποιες από τις "χώρες" αυτές οι offshore είναι πιο πολλές απο τους κατοίκους.\nΑναρτήθηκε από Κανένας στις 4:20 μ.μ. Δεν υπάρχουν σχόλια :\nΕτικέτες ΚΟΙΝΩΝΙΑ , EΛΛΗΝΙΚΑ ΤΡΑΓΟΥΔΙΑ - GREEK SONGS\nΠολλοί διερωτώνται πώς είναι δυνατόν σήμερα, στην εποχή των διαστημικών ταξιδιών, ο άνθρωπος στην πλειοψηφία του να είναι καθηλωμένος σε καταστάσεις του μακρινού παρελθόντος.\nΔιερωτώνται πώς είναι δυνατόν ο άνεργος να ψηφίζει το ίδιο κόμμα με τον μεγαλοεπιχειρηματία και ο μικροσυντιαξούχος το ίδιο κόμμα με το χρηματιστή και τον τραπεζίτη.\nΠώς είναι δυνατόν αυτός που βιώνει την αδικία στο πετσί του και αγανακτεί να επανεκλέγει ξανά και ξανά αυτόν που θα την διαιωνίσει και το ξέρει αυτό.\nΊσως την απάντηση να μπορούσαμε να τη βρούμε, τουλάχιστον μια όψη της, διερωτώμενοι γιατί ένας εξαρτημένος από ουσίες ή συνήθειες άνθρωπος, ενώ γνωρίζει και βιώνει τις συνέπειες της εξάρτησής του, ενώ ξέρει την πηγή και την αιτία της κακοδαιμονίας του, αδυνατεί τις περισσότερες φορές να απεξαρτηθεί;\nΓιατί ακόμη και ένας ιδιαίτερα ταλαιπωρημένος από την εξάρτησή του άνθρωπος που έχει καταφύγει σε θεραπευτήρια και έχει υποστεί επώδυνες θεραπείες απεξάρτησης, εξερχόμενος προσωρινά απεξαρτημένος, αρκετές φορές επανακάμπτει στις ίδιες καταστάσεις, ενώ δηλώνει ότι δεν το θέλει και τον έχουν προειδοποιήσει και το ξέρει ότι μπορεί και να είναι μοιραία η επανάκαμψη αυτή;\nΜια από τις πιο αξιόλογες ταινίες του βωβού κινηματογράφου είχε τίτλο: το Γκόλεμ.\nΜίλαγε για τα φαντάσματα που δημιουργούμε όταν πολλοί άνθρωποι σκεφτόμαστε ίδια ή παρόμοια,\nΗ σκέψη είναι ενέργεια. Όταν αθροιστούν πολλές όμοιες σκέψεις παράγεται ενέργεια ικανή να ζωογονήσει μια άυλη ενεργειακή οντότητα, η οποία μπορεί να μας κουμαντάρει.\nΆνθρωποι με ειδικές αντιληπτικές ευαισθησίες, εκ γενετής, ή λόγω και βλάβης των αντιληπτικών οργάνων τους, ισχυρίζονται ότι βλέπουν τα φαντάσματα αυτά.\nΜιλάνε για εθνικά γκόλεμ με διαφορετικές μορφές για κάθε έθνος, ανάλογα με τις εθνικές ιδεοληψίες τους.\nΣτη δραστηριότητα των φαντασμάτων αυτών, ίσως, οφείλεται και η αλλαγή της προσωπικότητας που βιώνουμε αρκετοί όταν βρεθούμε σε μαζικές πορείες ή συγκεντρώσεις με κοινό προσανατολισμό των μελών τους.\nΤο ίδιο συμβαίνει και όταν ο ίδιος άνθρωπος σκέφτεται επί μακρόν το ίδιο, διακατέχεται επί μακρόν από την ίδια επιθυμία. Ζωογονεί το προσωπικό του γκόλεμ που τον κουμαντάρει.\nΤο ατομικό γκόλεμ αποζητώντας περαιτέρω ενέργεια για την αυτοσυντήρησή του ωθεί τον «ξενιστή» του στην περαιτέρω παραγωγή της ενέργειας που το τρέφει καθηλώνοντάς τον στις ίδιες συνήθειες και εξαρτήσεις που την παράγουν.\nΤο ίδιο συμβαίνει και με το συλλογικό γκόλεμ. Για να συντηρηθεί σε ζωή και να δυναμώσει απαιτεί συνεχή παραγωγή ενέργειας.\nΠόσοι άνθρωποι κατά καιρούς δεν διερωτώνται για ξαφνικές σκέψεις από το πουθενά, για σκέψεις που τους καταλαμβάνουν μερικές φορές, σκέψεις που νοιώθουν ότι δεν είναι δικές τους.\nΚαι πόσοι άνθρωποι κατά καιρούς δεν βρίσκονται στη δυσάρεστη θέση να διαπράττουν ακόμη και εγκλήματα, όταν σε μια δύσκολη περίοδο της ζωής τους εξασθενούν οι μηχανισμοί άμυνάς τους και γίνονται έρμαια του συλλογικού μας γκόλεμ,\nαναλαμβάνοντας αυτοί μόνοι τους το βάρος μιας ευθύνης που εκτρέψαμε όλοι μας, το βάρος μιας πράξης για την οποία ηθικοί αυτουργοί είμαστε όλοι μας.\nΜήπως αυτή είναι και η βάση της ρήσης «αμαρτίες γονέων παιδεύουσιν τέκνα»;\nΤο αρχικό ερώτημα, λοιπόν, είναι πώς προστατευόμαστε και τελικά πώς απαλλασσόμαστε από τα ατομικά και συλλογικά ενεργειακά φαντάσματα που έχουμε εκτρέψει για τόσο καιρό;\nΑναρτήθηκε από Κανένας στις 7:50 μ.μ. Δεν υπάρχουν σχόλια :\nΑς ονειρευτουμε έναν άλλο καινούργιο κόσμο\nΛένε πως τα όνειρα και τα οράματα, είναι ο σπόρος της πραγματικότητας.Και έτσι είναι.Οτι ονειρεύεσαι θα γίνεις.Εκτός αν ονειρεύεσαι να γίνεις πλούσιος, βεζίρης στη θέση του βεζίρη.Εκεί έχει μεγάλη ουρά κι οι θέσεις είναι όλες πιασμένες.Αστο, πάρτο αλλιώς γιατί δε θα βρούμε..., βρήκαμε.\nΑπ την αρχή λοιπόν.Ας δούμε την καινούργια μας ζωή.Την ουσιαστική, την αληθινή, την γεμάτη, όχι την κούφια που μας πουλάνε.Ας ονειρευτουμε έναν άλλο καινούργιο κόσμο.Εναν κόσμο με φάτσες χαμογελαστές , που η χαρά της ζωής θα τρέχει απο μέσα μας σαν ποτάμι και θα ξεχειλίζει στο δρόμο.Τότε που ο καθένας θα βάζει κάθε μέρα στο μυαλό του τι δημιουργικό και όμορφο να κάνει για να το χαρίσει στους άλλους δηλαδή στον εαυτό του.Ετσι για ένα μπράβο κι ένα αδερφικό χτύπημα στην πλάτη!Εναν κόσμο απλό, που οι άνθρωποι θα χαιρετιούνται στο δρόμο,"γειά σου ρε Γιάννη" 'γειά σου Μαράκι μου', "γειά σου Σιλένα","γειά σου Χρηστάρα μου".Τότε που χωρίς άγχη περιττά, θα κλείνουμε τα μάτια, θα παίρνουμε βαθιά ανάσα και θα λέμε "...πάει πέρασε, αυτό ήτανε"\nΣπόρος λοιπόν το όνειρο.Ας βρούμε χώμα κι ας διαλέξουμε καιρό.Όλα είναι εδώ.Κι όλα αρχίζουν ν'αλλάζουν.Ολα αρχίζουν ν'αλλάζουν.Ναι εδώ μέσα στο σκοτάδι!\nΑναρτήθηκε από Κανένας στις 7:30 μ.μ. Δεν υπάρχουν σχόλια :\nΜε τον καφέ στο χέρι φεύγω σφαίρα στη στάση\nνα τρέξω να προλάβω λεωφορείο και μετρό\nμε σπρώχνουνε και σπρώχνω, μα ποιός δίνει βάση\nμια κόλαση η πόλη κι ένα άγχος τρελό\nΤ'ακούω στο γραφείο, δυό λεπτά αργοπορία\nκαι φτύνω πάλι αίμα το πλάνο να βγεί\nΠουλάω αγοράζω, σκέτη μονοτονία\nκυλάει η ζωή σαν ψέμα κι άκρη ποιός θα βρεί\nΚι εγώ εδώ να νιώθω όλο και πιο μαλάκας\nπου όλο εγώ πληρώνω το λογαριασμό\nμε την ψυχή στο στόμα μια ζωή της πλάκας\nκι απόψε τάχω πάρει και θα εκραγώ,θα εκραγώ\nΚι απόψε δεν σε είδα, χρόνος δεν περισσεύει\nμας έχει πάρει η μπάλα και μας πάει γκρεμό\nβρεγμένη θες σανίδα, ρε ψυχή ποιός σε κλέβει\nστη μύτη σου από κάτω ρίξε βλέφαρο\nΓυρίζω μες τη νύχτα, στην tv οι ειδήσεις\nΚαρέκλες ,υπουργεία,ψάξε βρες να το λύσεις\nΡιάλιτυ και χρήμα και κουτσομπολιά\nΑναρτήθηκε από Κανένας στις 7:23 μ.μ. Δεν υπάρχουν σχόλια :\nΗ παραπάνω φράση μάλλον φαίνεται εκ πρώτης όψεως φυσιολογική. Αντικατοπτρίζει την άποψη, που έχουμε οι περισσότεροι για τον Ήλιο. Ναι μεν, αλλά… Δηλαδή, στην πρώτη παράγραφο ο Ήλιος εκθειάζεται ως ο δημιουργός της ζωής, ως «ζωοδότης, πολύτιμος και απαραίτητος για τη ζωή». Εν συνεχεία όμως, αλλάζει η οπτική. Εδώ ο «ειδικός» μάς εξηγεί, ότι ο Ήλιος έχει «λίγες ευεργετικές επιδράσεις στο δέρμα… και πολλές δυνητικά επικίνδυνες ανεπιθύμητες ενέργειες». Και το λογικό ερώτημα έπεται: Πως είναι δυνατόν ο δημιουργός τής ζωής και ο αρωγός της, ο τόσο πολύτιμος και απαραίτητος για την υγεία μας και τη ζωή, Ήλιος, να έχει «λίγες ευεργετικές επιδράσεις… και πολλές δυνητικά επικίνδυνες ανεπιθύμητες ενέργειες»; Ουσιαστικά πίσω απ΄ αυτή την αντιφατική φράση κρύβεται μία μεγάλη συνωμοσία των γιατρών, των Μ.Μ.Ε. και των φαρμακευτικών εταιρειών, η συνωμοσία τού Ήλιου!\nΠολλά αντίστοιχα κείμενα και άρθρα αποτελούν ουσιαστικά λογοπαίγνια και κυκλοφορούν παντού στα M.M.E. και στο Διαδίκτυο παρουσιάζοντας ναι μεν τον Ήλιο και τις ακτινοβολίες του ως σημαντικές και ευεργετικές για τη ζωή, αλλά ταυτόχρονα πολύ επικίνδυνες και καταστροφικές για την υγεία μας… Και για να γίνουν τα κείμενα αυτά όσο πιο πιστευτά γίνεται, υπογράφονται από διαφόρων ειδικοτήτων ιατρούς, όπως δερματολόγους, αλλεργιολόγους, αφροδισιολόγους, παθολόγους και άλλους «ειδικούς».\nΟι Ιουδαϊκού τύπου θρησκείες εδώ και χιλιάδες χρόνια φόρτωσαν στην ανθρώπινη συνείδηση ενοχές και αμαρτίες για το γυμνό σώμα μας. Αυτό αποτέλεσε παράγοντα νόσησης, πρώτα σ΄ ένα ψυχολογικό επίπεδο λόγω των ενοχών και τής ντροπής μας και δεύτερον λόγω τής συνειδητής απομάκρυνσης και τής αποχής μας απ΄ τον Ήλιο.\nΗ δαιμονοποίηση τού Ήλιου\nΜέχρι πριν κάποια χρόνια η ανθρωπότητα γνώριζε για την αγαθή κι ευεργετική φύση του Ήλιου, τού δημιουργού όλων των ειδών τής ζωής στον πλανήτη μας. Μάλιστα, πριν εμφανιστούν στην ανθρωπότητα οι ιουδαϊκού τύπου αδελφές μονοθεϊστικές θρησκείες (Ιουδαϊσμός, Χριστιανισμός και Μουσουλμανισμός), ο Ήλιος λατρευόταν ως ο μέγας θεός απ΄ όλους τούς πολιτισμούς τού αρχαίου κόσμου. Οι πλείστοι των θεών σε όλες τις πόλεις - κράτη τής αρχαιότητας ήταν ηλιακοί. Ο Ήλιος καθόριζε τις εποχές, το χρόνο, τη μέρα και τη νύχτα, τη σπορά και τη συγκομιδή. Συμβόλιζε το φως, τη ζέστη και τη ζωή, που πολεμούσαν το σκότος, το κρύο και το θάνατο. «Χαίρε άναξ Ήλιε, πρόθυμος εσύ πάρεχε εις εμάς βίον ευάρεστον, κι εγώ από σένα αρχίζοντας το γένος των θνητών ανθρώπων θα παινέψω…» (Ομηρικός Ύμνος Εις Ήλιον).\nΟι αρχαίοι Έλληνες, αλλά και άλλοι λαοί, ζούσαν κατά τις ζεστές περιόδους γυμνοί κι εκτεθειμένοι στον Ήλιο. Αυτό τούς έδινε την πολυπόθητη υγεία και ευεξία. Οι νέες θρησκείες τού ηλιακού και πνευματικού σκότους, αποφάνθηκαν, ότι το γυμνό σώμα είναι ντροπή και πρέπει να καλύπτεται. Ειδικά τα γεννητικά μας όργανα δεν πρέπει ποτέ να τα δει το φως τού Ήλιου, κάτι, που συμβαίνει και στις μέρες μας. Έτσι, μέχρι σήμερα ζούμε επηρεασμένοι απ΄ τις παράλογες αυτές επιταγές καλυμμένοι μέσα σε ρούχα, απομακρυσμένοι απ΄ το ζωοδότη και δημιουργό μας Ήλιο. Απλά σκεφτείτε, ότι υπάρχουν άνθρωποι, που ζουν και πεθαίνουν χωρίς ποτέ ο Ήλιος να ζεστάνει τα «απόκρυφα» σημεία τού σώματός τους και κυρίως τα γεννητικά τους όργανα. Ίσως να είστε και εσείς ένας απ΄ αυτούς…\nΟ Ήλιος με το ζωοποιό του φως μάς αναζωογονεί, μάς ζεσταίνει, μάς θεραπεύει, μάς ξυπνάει και μάς διασώζει από το ψυχρό έρεβος τού αχανούς διαστημικού σκότους και το θάνατο. Η «ηλιο-θεραπεία» με γυμνό τελείως σώμα αποτελούσε μία βασική φυσική μέθοδο θεραπείας, που χρησιμοποιούσαν οι αρχαίοι θεραπευτές για πολλές παθήσεις. Τι άλλαξε όμως από τότε; Οι θρησκείες βέβαια. Τα τελευταία όμως χρόνια, για διάφορους σκοτεινούς λόγους βομβαρδιζόμαστε με προειδοποιήσεις για τις δήθεν βλάβες, που προκαλεί στον οργανισμό μας ο Ήλιος και οι ακτίνες του, για τις λίγες περιόδους και στιγμές, που εκτιθέμαστε στις ακτίνες του.\nΜία πειστική αιτία είναι η περιβόητη τρύπα τού όζοντος και η μείωση των φίλτρων τής ατμόσφαιρας. Έτσι, ο Ήλιος έχει γίνει «επικίνδυνος», σύμφωνα με τούς «ειδικούς», η ηλιακή του ακτινοβολία αποτελεί μεγάλη απειλή και προκαλεί βλάβες στην υγεία μας όπως: Εγκαύματα, κνησμό, αποχρωματισμούς τού δέρματος, ρυτίδες, αλλεργικές αντιδράσεις, φλεγμονές, επιχείλιο έρπη, πρόωρη γήρανση (φωτογήρανση), καρκίνους τού δέρματος, οφθαλμολογικές παθήσεις (καταρράκτη, πτερύγιο, κερατοπάθεια, τύφλωση) κ.ά.! «Η έκθεση στον ήλιο μπορεί να βλάψει επίσης το ανοσοποιητικό σύστημά σας και να κάνει το σώμα σας πιο τρωτό στις μολύνσεις και τούς καρκίνους. Ασθένειες, όπως ο έρπης και ο λύκος, μπορούν να γίνουν χειρότερες με την έκθεση στον ήλιο». (EPA, «Αμερικανικός Οργανισμός Προστασίας Περιβάλλοντος»).\nΈτσι, ο Ήλιος θεωρείται στις μέρες μας ο κατ΄ εξοχήν ενοχοποιητικός παράγοντας και υπεύθυνος για πολλές επικίνδυνες ασθένειες. Οι «ειδικοί» συνιστούν να αλείφουμε με αντηλιακές κρέμες προστασίας το σώμα μας, όταν καθόμαστε στον Ήλιο, να μην το εκθέτουμε τις περισσότερες ώρες τής ημέρας στον Ήλιο, ειδικά τις μεσημεριανές, τότε που ο ήλιος καίει, παρά μόνο πολύ λίγο τις πρώτες πρωινές και τις τελευταίες απογευματινές και να φοράμε πάντοτε τα ειδικά αντηλιακά γυαλιά, που προστατεύουν τα μάτια μας απ΄ τις υπεριώδεις ακτίνες του. Η υπεριώδης ακτινοβολία θεωρείται επικίνδυνη για την υγεία μας και αποτελεί το 56% τής ηλιακής ακτινοβολίας. Περιλαμβάνει την UVB (280-320nm), την UVA (320-400nm), την UVC (200-280nm.) κ.ά..\nΣτα αρχαία χρόνια ο Ήλιος έγινε θεός και πατέρας των ανθρώπων λόγω ποιητικής αδείας. Στα χρόνια τού Χριστιανισμού και μέχρι σήμερα, ο Ήλιος μετατράπηκε σε Ηλία λόγω δεισιδαιμονίας. Ο Ηλίας σύμφωνα με τη βίβλο ήταν έναν Εβραίος φονταμενταλιστής προφήτης, που δολοφόνησε με τα χέρια του 800 ιερείς άλλης θρησκείας (!), αυτής τού Βάαλ. Με την επικράτηση του Χριστιανισμού όλα τα αρχαία ιερά τού θεού Ήλιου, που βρίσκονταν πάνω στις κορυφές των βουνών, για να «άπτονται» τού Ήλιου, μετατράπηκαν σε εκκλησάκια τού αιμοσταγή προφήτη Ηλία. Μάλιστα, για να γίνει πειστικό το εγχείρημα αυτό, η καρικατούρα του προφήτη (βλέπε άνω) απεικονίζει τον προφήτη φλεγόμενο, όπου πετά καθήμενος πάνω στο τέρθιππο άρμα τού Ήλιου. Η αντιγραφή και η καπηλεία στο μεγαλείο της...\nΑψηφώντας τις οδηγίες των «ειδικών»...\nΌσοι όμως άνθρωποι δεν ακολουθούν τις οδηγίες των «ειδικών» αψηφώντας τους, με αποτέλεσμα την έκθεσή τους στον Ήλιο, εφ΄ όσον δεν χρησιμοποιούν αντιηλιακά και γυαλιά ηλίου, διαπιστώνουν τελικά, ότι ο Ήλιος όχι μόνο δεν τούς βλάπτει, αλλά αντιθέτως τούς ανταμείβει πλουσιοπάροχα ευεργετώντας τους! Ακριβώς το αντίθετο συμβαίνει σε όσους ακολουθούν τις οδηγίες των «ειδικών». Δηλαδή βλάπτονται από σοβαρά νοσήματα…\nΑς δούμε τι συμβαίνει πραγματικά:\nΤο ανθρώπινο σώμα είναι σχεδιασμένο και προσαρμοσμένο να απορροφά τις υπεριώδεις ακτίνες, επειδή αυτό εξυπηρετεί συγκεκριμένες λειτουργίες, ειδ΄ άλλως θα είχαμε γεννηθεί με φυσικά αντηλιακά φίλτρα στο δέρμα και στα μάτια μας. Η εξέλιξη και η προσαρμογή των ειδών στις φυσικές συνθήκες και στον Ήλιο, γίνεται εδώ και εκατομμύρια χρόνια με θαυμαστό τρόπο. Οι υπεριώδεις ακτίνες είναι άκρως απαραίτητες για τη ζωή και τη λειτουργία των κυττάρων μας. Η έλλειψη ηλιακής ακτινοβολίας διαταράσσει την ομαλή κυτταρική λειτουργία, γεγονός, που μπορεί να προκαλέσει διάφορες ασθένειες. Η χρήση γυαλιών ηλίου συμπεριλαμβανομένων των διορθωτικών γυαλιών οράσεως και των φακών επαφής, ευθύνονται σε μεγάλο βαθμό για οφθαλμολογικές παθήσεις και για την εξασθένιση τής όρασης. Η ελλιπής έκθεση στις υπεριώδεις ακτίνες μπορεί να έχει σοβαρές συνέπειες για την υγεία μας και την ζωή μας.\nΗ ηλιακή ακτινοβολία (όταν δεν αλλοιώνεται απ΄ τα γυαλιά ηλίου) διεγείρει το οπτικό νεύρο, αυτό με τη σειρά του ενεργοποιεί την υπόφυση, που παράγει ορμόνες και αυτές διεγείρουν τα μελανοκύτταρα, που μας προστατεύουν απ΄ τα ηλιακά εγκαύματα. Όταν το δέρμα μας εκτίθεται στον Ήλιο, τα μελανοκύτταρα παράγουν περισσότερη χρωστική ουσία. Έτσι, το δέρμα φυσιολογικά σκουραίνει. Όμως όταν φοράμε γυαλιά ηλίου, η διαδικασία αυτή διαταράσσεται. Η υπόφυση ξεγελιέται απ΄ το σκοτείνιασμα των γυαλιών ηλίου, με αποτέλεσμα να μειώνεται η παραγωγή των ορμονών, που διεγείρουν τα μελανοκύτταρα. Ως αποτέλεσμα η μικρή παραγωγή μελανίνης φθείρει το δέρμα και δεν το προστατεύει απ΄ τον Ήλιο!\nΗ υπόφυση, είναι ένας αδένας στο μέγεθος μπιζελιού, που ρυθμίζεται από τον υποθάλαμο και έχει το γενικότερο έλεγχο τού μεγαλύτερου μέρους παραγωγής ορμονών τού οργανισμού μας. Η υπόφυση ελέγχει τις δραστηριότητες των άλλων ενδοκρινών αδένων και των ορμονοπαραγωγικών κυττάρων. Εκκρίνει πολλές ορμόνες (οι ορμόνες είναι ουσιαστικά οι μεταφορείς των πληροφοριών που στέλνει το κέντρο-υπόφυση, σε όλα τα σημεία και όργανα του οργανισμού για να τίθενται σε λειτουργία), μερικές εκ των οποίων επιδρούν σε άλλους αδένες ερεθίζοντάς τους, ώστε να παράγουν τις δικές τους ορμόνες, ενώ άλλες δρουν άμεσα στούς ιστούς και στα όργανα. Η υπόφυση διεγείρεται απ΄ το φυσικό φως, την ηλιακή ακτινοβολία και τις υπεριώδεις ακτίνες. Τα σκούρα γυαλιά ηλίου με το τεχνητό σκοτάδι που δημιουργούν μπλοκάρουν τη λειτουργία τής υπόφυσης, επιφέροντας γενική διαταραχή σε όλη την λειτουργία τού οργανισμού.\nΤα αντιηλιακά δεν προστατεύουν,\nαλλά... προξενούν καρκίνους!\nΑς έρθουμε στα αντιηλιακά προϊόντα (κρέμες, λάδια, σπρέυ, λοσιόν, αντιηλιακά μαντηλάκια, κ.ά.). Εκτός τού ότι δεν αφήνουν τις ευεργετικές για την υγεία μας υπεριώδεις ηλιακές ακτίνες να εισέλθουν στον οργανισμό μας, περιέχουν ένα κοκτέιλ καρκινογόνων χημικών ουσιών πολύ επικίνδυνων για το σώμα μας. Το δέρμα μας απορροφά απ΄ ευθείας όλα αυτά τα καρκινογόνα συστατικά σα σφουγγάρι.\nΗ οξυβενζόνη είναι μία εξαιρετικά τοξική αντηλιακή χημική ουσία, που υπάρχει σε όλα σχεδόν τα αντηλιακά προϊόντα, ακόμα και σε κρέμες για παιδιά. Ένα μεγάλο ποσοστό τού δυτικού κόσμου έχει μολυνθεί απ΄ την ουσία αυτή. Άλλες επικίνδυνες χημικές ουσίες των αντηλιακών είναι η αβοβενζόνη, το π-αμινοβενζοϊκό οξύ, η κινοξάτη, τα σαλυκιλικά, το ανθρανιλικό μενθύλιο κ.ά.. Όλες αυτές οι χημικές ουσίες δεν έχουν ποτέ δοκιμαστεί εργαστηριακά για τη δράση τους και τις ενέργειές τους. Έτσι, είναι παντελώς άγνωστο τι προκαλούν στον οργανισμό μας. Πολλά δημοφιλή αντηλιακά ενεργοποιούν ελεύθερες ρίζες, αποτελώντας το βασικό αίτιο των καρκίνων του δέρματος.\nΗ οξυβενζόνη π.χ., που αναφέραμε παραπάνω, ενεργοποιείται απ΄ την υπεριώδη ακτινοβολία, η οποία διασπά τον διπλό δεσμό της παράγοντας δύο περιοχές ελεύθερων ριζών. Οι ρίζες αυτές με τη σειρά τους οξειδώνονται αλλοιώνοντας τα λίπη, τις πρωτεΐνες και το DNA των κυττάρων. Αποτέλεσμα: αλλοίωση και γήρανση τού δέρματος, αλλά και ανάπτυξη καρκινογόνων κυττάρων. Τα κρούσματα των καρκίνων τού δέρματος έχουν αυξηθεί κατακόρυφα από τότε, που τα αντιηλιακά χρησιμοποιούνται μαζικά. Τυχαίο; δε νομίζω… Αυτό θα έπρεπε να βάλει σε υποψίες τούς αφελείς καταναλωτές και όχι να τούς κάνει να πασαλείβονται με ακόμα περισσότερα θανατηφόρα χημικά αντιηλιακά. Οι επικίνδυνες αυτές ουσίες περιέχονται επίσης σε καθημερινές κρέμες προσώπου, στα μεϊκάπ, στα ενυδατικά προϊόντα, στις λοσιόν και σε άλλα προϊόντα.\nΠολλές έρευνες, που αποδεικνύουν την επικινδυνότητα των προϊόντων αυτών, έχουν θαφτεί στα ράφια των φαρμακοβιομηχανιών. Ο dr. Gordon Ainsleigh, σε έρευνα, που έκανε στην Καλιφόρνια των Η.Π.Α., βρήκε, ότι η αύξηση καρκίνου τού μαστού έφθασε το 17% την περίοδο μεταξύ 1981 και 1992, προέρχεται σε μεγάλο ποσοστό απ΄ την αύξηση των αντηλιακών προϊόντων απ΄ τούς πάσχοντες («Beneficial Effects of Sun Exposure of Cancer Mortality», τόμος 22, 1993, σελ.132-140).\nΤα αντιηλιακά προϊόντα, που πάντοτε διαφημίζονται από όμορφους και υγιείς ανθρώπους γεμάτους σφρίγος και ζωτικότητα, προσφέρουν ακριβώς το αντίθετο απ΄ αυτά που υπόσχονται, δηλαδή εξασθένιση, υπολειτουργία τού οργανισμού και χημική τοξίνωση. Η βιομηχανία παραγωγής ασθενειών, έχει φροντίσει επιμελώς, με πολύ προσπάθεια και ατελείωτη προπαγάνδα, να δημιουργήσει το μεγαλύτερο και πιο κερδοφόρο πελατολόγιο παγκοσμίως, αυτό των αρρώστων…\nΠαρόμοιες επιστημονικές εργασίες και έρευνες για τα αντιηλιακά προϊόντα έχουν καταθέσει πολλοί γιατροί, που έχουν συνείδηση και δεν αποτελούν φερέφωνα των φαρμακοβιομηχανιών. Οι εργασίες αυτές βρίσκονται στα αζήτητα, πεταμένες και αποσιωπημένες. Ενδεικτικά αναφέρουμε μερικά ονόματα: Η επιδημιολόγος Marianne Berwick τού αντικαρκινικού κέντρου Memorial Sloan-Kettering τής Νέας Υόρκης, παρουσίασε μία λεπτομερή ανάλυση των στοιχείων, που αφορούν στη χρήση αντιηλιακών προϊόντων και καρκίνων του δέρματος, στο ετήσιο συνέδριο τού Αμερικανικού Συλλόγου για την Επιστημονική Πρόοδο, όπου και χλευάστηκε. Οι γιατροί Frank Garland και Cedric απ΄ το πανεπιστήμιο τής Καλιφόρνιας, το 1992 παρουσίασαν την δική τους έρευνα στο περιοδικό American Journal of Public Health, που αποδείκνυε, ότι τα αντιηλιακά αυξάνουν την επικινδυνότητα για μελάνωμα και άλλους καρκίνους. Κι αυτοί παραγκωνίστηκαν και χλευάστηκαν.\nΤα αντιηλιακά έχουν επίσης ισχυρή οιστρογονική δράση επηρεάζοντας αρνητικά τη σεξουαλική υγεία των παιδιών και των ενηλίκων. Η απορρόφηση από το σώμα όλων αυτών των τοξικών χημικών ουσιών, είναι δυνατόν να επιφέρουν ανεπανόρθωτες βλάβες στον οργανισμό τού κάθε ευκολόπιστου ανθρώπου, που τα εμπιστεύεται. Άλλωστε, η επάλειψη ή η κατάποση από το στόμα μίας αντιηλιακής κρέμας είναι ένα και το αυτό, με μοναδική διαφορά, ότι η κατάποση είναι πιο αβλαβής, αφού το πεπτικό και γαστρεντερικό σύστημα θα φιλτράριζαν και θα απέβαλαν το μεγαλύτερο μέρος τού τοξικού αυτού υλικού. Όμως, το δέρμα δεν έχει αυτή την επιλογή, αφού αδειάζει όλο αυτό χημικό κοκτέιλ απ΄ ευθείας στο κυκλοφορικό σύστημα κι από κει στο ήπαρ, στους νεφρούς, στη λέμφο, στο αίμα, στην καρδιά και στον εγκέφαλο…\nΚι επειδή κάποιες φορές κάποιες αλήθειες διαρρέουν απ΄ τα κέντρα αποβλάκωσης - Μ.Μ.Ε.: «Ανατρέποντας την επικρατέστερη θεωρία, ότι η ηλιοθεραπεία τις μεσημεριανές ώρες είναι επιβλαβής για την υγεία, εμπιστευτικό έγγραφο τού Βρετανικού Ερευνητικού Ιδρύματος για τον καρκίνο, που διέρρευσε στην εφημερίδα Independent, αποκαλύπτει, ότι το μαύρισμα, όταν ο ήλιος «καίει», έχει θεραπευτικές ιδιότητες (όμως χωρίς αντηλιακό!), καθώς οι κίνδυνοι είναι μικρότεροι απ΄ αυτούς, που συνεπάγεται η αποχή από την ηλιακή ακτινοβολία. Το Βρετανικό ίδρυμα, σε συνεργασία με άλλους κορυφαίους οργανισμούς υγείας υποστηρίζει στο έγγραφό του, ότι οι φόβοι των ειδικών για αύξηση των κρουσμάτων καρκίνου τού δέρματος τούς έχουν... αποπροσανατολίσει, με αποτέλεσμα να συστήνουν στους λουόμενους την αποφυγή τής ηλιοθεραπείας τις απαγορευμένες ώρες (από τις 11 π.μ. έως τις 4 μ.μ.)» (6/7/2010, ethnos.gr). Εδώ επιβεβαιώνεται και ο τίτλος του άρθρου μας, που αρχικά έδειχνε υπερβολικός για πολλούς…\nΑς δούμε κι αυτό: «Ο ήλιος και η βιταμίνη D μειώνουν σε σημαντικό βαθμό την πιθανότητα εμφάνισης καρκίνου τού μαστού στις γυναίκες. Σύμφωνα με νέα έρευνα, αν μία γυναίκα λαμβάνει βιταμίνη D από τη διατροφή της και κυρίως αρκετές “δόσεις” Ήλιου, τότε οι πιθανότητες να εμφανίσει καρκίνο τού μαστού μειώνονται κατά 43%. Οι ερευνητές μελέτησαν για περισσότερα από 10 χρόνια την υγεία 70.000 γυναικών, που η διατροφή τους ήταν πλούσια σε βιταμίνη D και διαπίστωσαν, ότι αυτό δεν είναι αρκετό. Όσες είχαν επαρκή έκθεση στον Ήλιο είχαν και λιγότερες πιθανότητες να εμφανίσουν καρκίνο τού μαστού. Μία από τις θεωρίες, που κάνουν οι ερευνητές είναι, ότι μία πλούσια δίαιτα σε βιταμίνη D, μπορεί να κάνει τη διαφορά μόνο όταν υπάρχει επαρκής έκθεση στον Ήλιο» (12/12/2010, Real.gr).\nΗ βιταμίνη D, που προσλαμβάνουμε από τον Ήλιο, ουσιαστικά εξαλείφει τις πιθανότητες εμφάνισης καρκίνου, καρδιακών ασθενειών, παθήσεων τού μυοσκελετικού συστήματος (όπως η οστεοπόρωση ή η σκλήρυνση κατά πλάκας), ανεβάζει τα επίπεδα τού μεταβολισμού, προλαμβάνει την κατάθλιψη και ενισχύει το ανοσοποιητικό μας σύστημα, ενώ ταυτόχρονα αποτελεί και την καλύτερη άμυνά μας ενάντια σε ασθένειες (π.χ. κρυολογήματα, λοιμώξεις) και ιούς, όπως η γρίππη. Η ανεπάρκεια βιταμίνης D συνδέεται με τις παθήσεις των οστών και της σπονδυλικής στήλης (λόρδωση, κύφωση, ραχιτισμός κ.ά.), τα κατάγματα, την υπέρταση, την παχυσαρκία, τον διαβήτη, τον καρκίνο και με αύξηση του κινδύνου για καρδιακές προσβολές. Η ηλιοθεραπεία συμβάλλει στην πρόληψη και στην θεραπεία 16 τύπων καρκίνου, σύμφωνα με έρευνα, που έγινε στο Γερμανικό Αντικαρκινικό Κέντρο Ερευνών, Deutsches Krebsforschungszentrum, σε συνεργασία με ερευνητές απ΄ το Πανεπιστημιακό Ιατρικό Κέντρο τού Αμβούργου και δημοσιεύτηκαν στο περιοδικό Carcinogenesis.\nΣε αντίθεση με την πραγματικότητα, η βιομηχανία αντιηλιακών, γυαλιών και φαρμάκων εκμεταλλεύεται στο έπακρο την κινδυνολογία, που σκορπούν οι εντολοδόχοι της «ειδικοί» και τα παπαγαλάκια τους στις μάζες, για τη δήθεν επικινδυνότητα τής ηλιοθεραπείας. Ουσιαστικά, η παθολογία δημιουργείται αρχικά από τα γυαλιά ηλίου με το μπλοκάρισμα της υπόφυσης και των ορμονών της και μετά επιδεινώνεται από τις αντηλιακές κρέμες και τα φάρμακα, με την γενική τοξίνωση του οργανισμού. Κι επειδή όλα στο εμπόριο είναι αλυσίδα: οι εταιρείες καλλυντικών δασκαλεύουν και χρηματίζουν τούς γιατρούς (δερματολόγους, αλλεργιολόγους κ.ά.), οι γιατροί τα υπογράφουν ως «ειδικοί», οι δημοσιογράφοι τα ανακοινώνουν στα Μ.Μ.Ε. ετοιμάζοντας τις μάζες, οι μάζες υπνωτισμένες τα καταναλώνουν και αρρωσταίνουν χωρίς να γνωρίζουν το γιατί, οι γιατροί των λοιπών ειδικοτήτων παραλαμβάνουν τούς νέους πελάτες τους, για ν΄ ακολουθήσουν εξετάσεις επί εξετάσεων, εισαγωγές σε νοσοκομεία, φαρμακευτικές θεραπείες, ακτινοβολίες, χειρουργικές επεμβάσεις κ.ά..\nΔεν είναι καθόλου τυχαίο ότι κάθε χρόνος που περνάει, υπάρχει σε όλο τον κόσμο αυξητική τάση όλων των παθήσεων και των ασθενειών, σε σημείο ανησυχίας. Για το πρώτο εξάμηνο του 2010 στη χώρα μας υπάρχει αύξηση 18% σε εισαγωγές ασθενών στα νοσοκομεία! Και όσο το μακάβριο πελατολόγιο μεγαλώνει, τόσο οι φαρμακευτικές εταιρείες τρίβουν τα χέρια τους και γεμίζουν τις τσέπες τους.\nΆλλωστε, οι φαρμακοβιομηχανίες και οι εντολοδόχοι τους γιατροί δεν θέλουν για κανένα λόγο να θεραπεύσουν ριζικά καμία πάθηση. Απ΄ την πρώτη στιγμή τής εμφάνισής τους στην ανθρωπότητα, βασικό τους κίνητρο ήταν ο πλουτισμός τους μέσω της δημιουργίας πελατολογίου αρρώστων, που θα μεγάλωνε συνεχώς στο μέλλον, μέσω τής αλόγιστης χρήσης χημικών φαρμάκων, ακτινοβολιών (διαγνωστικά και θεραπευτικά) και εγχειρήσεων, μέθοδοι, που απλά καταστέλλουν κάθε ασθένεια και στην ουσία προκαλούν νέες βαθύτερες και πιο επικίνδυνες ασθένειες (βλ. Φαρμακοβιομηχανίες: Η παγκόσμια απειλή). Έτσι, διατυμπανίζοντας τούς δήθεν κινδύνους τής ηλιοθεραπείας και τα οφέλη τής χρήσης γυαλιών ηλίου και αντιηλιακών προϊόντων, οι φαρμακοβιομηχανίες μερίμνησαν, ώστε να αυξηθούν τα κρούσματα πολλών και διαφόρων χρόνιων ασθενειών. Οι φαρμακοβιομηχανίες έχουν επιστημονικοποιήσει τις αρχές τής εξαπάτησης των μαζών. Έτσι, οι πλείστοι εκ των ανθρώπων αυτού του πλανήτη σε κάποια στιγμή τής ζωής τους θα εμφανίσουν μία ή περισσότερες σοβαρές ασθένειες και το αίτιο θα είναι πολύ καλά καλυμμένο. Τα δήθεν «αθώα» γυαλιά ηλίου και τα δήθεν «προστατευτικά» αντιηλιακά προϊόντα, έχουν προκαλέσει πραγματική κρυφή πανδημία…\nΟι υπεριώδεις ακτίνες, που τόσο πολύ δαιμονοποιήθηκαν στις μέρες μας, διεγείρουν τον θυρεοειδή προάγοντας την παραγωγή των θυρεοειδών ορμονών, αυξάνοντας τον βασικό μεταβολικό ρυθμό τού οργανισμού μας. Αυτό έχει σαν αποτέλεσμα τη μυϊκή ανάπτυξη, την καύση λίπους, τη σκελετική ανάπτυξη με τη δημιουργία τής τόσο απαραίτητης βιταμίνης D, καθώς και τη διανοητική ανάπτυξη. Επίσης, οι υπεριώδεις ακτίνες μειώνουν την αρτηριακή πίεση, μειώνουν την χοληστερίνη, αυξάνουν τα αποθέματα γλυκογόνου στο ήπαρ, ρυθμίζουν το σάκχαρο τού αίματος, αυξάνουν τη μυϊκή δύναμη, την αντοχή, την περιεκτικότητα τού αίματος σε οξυγόνο, βελτιώνουν τα αποθέματα ενέργειας και την αντίσταση τού οργανισμού σε λοιμώξεις (με την αύξηση των λεμφοκυττάρων και των φαγοκυττάρων), αυξάνουν τις σεξουαλικές ορμόνες, αυξάνουν την αντοχή μας στο στρες, αυξάνουν την καλή διάθεση και μειώνουν την κατάθλιψη.\nΟι πληθυσμοί των βόρειων χωρών τού πλανήτη μας, που ζουν κάτω απ΄ την έλλειψη τής ηλιακής ακτινοβολίας, έχουν υψηλότερα ποσοστά κόπωσης, νόσησης, αϋπνίας, κατάθλιψης, και αυτοκτονιών, σε σχέση με τούς πληθυσμούς των χωρών τού νότου. Επίσης, οι βόρειοι ζουν κατά μέσο όρο, πολύ λιγότερα χρόνια απ΄ ότι ζουν οι νότιοι πληθυσμοί.\nΤα κρούσματα μελανώματος στις Βρετανικές νήσους και στις Σκανδιναβικές χώρες είναι δέκα φορές περισσότερα σε σχέση με αυτά των νοτίων χωρών της Μεσογείου, σύμφωνα με τις στατιστικές! Οι υπεριώδεις ακτίνες ενεργοποιούν μία σημαντική ορμόνη τού δέρματος, την σολιτρόλη, η οποία επηρεάζει και ενισχύει το ανοσοποιητικό σύστημα και πολλά ρυθμιστικά κέντρα τού ανθρώπινου οργανισμού. Επίσης, η αιμοσφαιρίνη χρειάζεται τις υπεριώδεις ακτίνες, προκειμένου να δεσμευτεί το οξυγόνο, που είναι άκρως απαραίτητο για την αναπνοή και τη ζωή των κυττάρων. Δηλαδή, τελείως αντίθετα απ΄ όσα μάς συμβουλεύουν τα τελευταία χρόνια οι «ειδικοί»…\nΚατά συνέπεια η έλλειψη έκθεσης στον Ήλιο και στις υπεριώδεις ακτίνες του, ενοχοποιείται για όλες σχεδόν τις παθήσεις, συμπεριλαμβανομένου τού καρκίνου τού δέρματος, αλλά και άλλων τύπων καρκίνου!\n«Οι άνθρωποι, που βγαίνουν τακτικά για βόλτα τα Σαββατοκύριακα απολαμβάνοντας τον Ήλιο, βοηθάνε το δέρμα τους να προστατευτεί από τον καρκίνο, σύμφωνα με μια νέα βρετανική επιστημονική έρευνα. Οι ερευνητές, υπό την καθηγήτρια επιδημιολογίας Τζούλια Νιούτον Μπίσοπ τού πανεπιστημίου τού Leeds, που δημοσίευσαν τη σχετική μελέτη στο ευρωπαϊκό περιοδικό για θέματα καρκίνου “European Journal of Cancer”, σύμφωνα με τη βρετανική “Telegraph”, μελέτησαν τον τρόπο, που η έκθεση στον Ήλιο αυξάνει τον κίνδυνο για εμφάνιση τού επικίνδυνου μελανώματος στο δέρμα. Ανακάλυψαν, ότι όσοι άνθρωποι περνάνε στον ήλιο τέσσερις έως πέντε ώρες κάθε μέρα στη διάρκεια τού Σαββατοκύριακου, είναι λιγότερο πιθανό να εμφανίσουν όγκους. Η ανακάλυψη φαίνεται να ανατρέπει, σε ένα βαθμό, την πεποίθηση των ειδικών, ότι η έκθεση στην ηλιακή ακτινοβολία οπωσδήποτε αυξάνει τον κίνδυνο για καρκίνο τού δέρματος» (6/12/2010, Νέα-tv).\nΗ έκθεση στο τόσο ευεργετικό φως τού Ήλιου κατά τούς καλοκαιρινούς μήνες είναι ο μοναδικός λόγος, για τον οποίο τα καλοκαίρια δεν αρρωσταίνουμε. Άλλωστε, όλες οι επιδημίες και οι εξάρσεις των ασθενειών εμφανίζονται το χειμώνα, οπότε υπάρχει μειωμένη ηλιοφάνεια. Ζούμε σε μια χώρα τόσο φυσικά ευνοημένη απ΄ την ηλιοφάνεια. Είναι λοιπόν πολύ σημαντικό να γνωρίζουμε, ότι 10-20 λεπτά ημερήσιας έκθεσης όλου τού σώματός μας στον Ήλιο ακόμα και των γεννητικών οργάνων μας (ανάλογα με το αν το δέρμα μας είναι πιο λευκό ή πιο σκούρο) τις καυτές ώρες της ημέρας (!) χωρίς γυαλιά ηλίου και αντιηλιακές κρέμες, μπορούν να μας εξασφαλίσουν άριστη ψυχική και σωματική υγεία. Αντίθετα, η χρήση γυαλιών και αντιηλιακών προϊόντων, το μόνο που θα επιφέρουν σ΄ εμάς είναι εξασθένηση και αρρώστειες και στις φαρμακευτικές υπέρογκα κέρδη με την αύξηση του μακάβριου πελατολογίου τους.\nΤ΄ αστέρια τής showbiz δεν λάμπουν... Ακολουθώντας τις επιταγές τής μόδας κρύβονται κι αυτοί μέσα στα τεχνητά σκοτάδια των γυαλιών τους, να μην τούς βλέπουν οι συνάνθρωποί τους, αλλά και ο Ήλιος. Η μόδα στην υπηρεσία των βιομηχάνων της αρρώστειας…\nΌλοι οι σημερινοί άνθρωποι ζούμε κάτω απ΄ τις επιταγές της μόδας μέσα στο τεχνητό σκοτάδι των αντιηλιακών γυαλιών μας, σαν τυφλοπόντικες, έχοντας μετατρέψει την ημέρα και το φως της σε τεχνητή νύχτα. Ο αγαθός, πατέρας μας και ζωοδότης Ήλιος στέκεται αγέρωχα εκεί ψηλά δαιμονοποιημένος, προκαλώντας μας πλέον φόβο και αποστροφή. Γι΄ αυτό φρόντισαν αρχικά οι θρησκείες, που δαιμονοποίησαν τον Ήλιο και τον απομάκρυναν από εμάς.\nΣτις μέρες μας, το τελειωτικό χτύπημα κατά τού αποκαθηλωμένου θεού και της υγείας μας, το δίνουν οι έμποροι τής ασθένειας γιατροί και οι γνωστοί παπαγάλοι τού συστήματος δημοσιογράφοι και διαφημιστές, πάντοτε με εντολές των αφεντικών τους, τις φαρμακευτικές εταιρείες. Όλοι αυτοί έχουν καταφέρει όλα αυτά τα χρόνια να κάνουν το άσπρο - μαύρο παραποιώντας την αλήθεια, που κρύβουν και παραποιούν επιμελημένα.\nΕίθε κάποια στιγμή η ανθρωπότητα ν΄ απαλλαγεί απ΄ τις παράλογες αυτές δεισιδαιμονίες και να γυρίσει πίσω στις ζεστές θεραπευτικές ακτίνες του Ηλίου.\n(*) Ο κ. Βασίλειος Μαυρομμάτης είναι διατροφικός σύμβουλος και ομοιοπαθητικός.\nΈχει ιδρύσει στην Αθήνα το Κέντρο Εναλλακτικών Θεραπειών\nμε παράρτημα στη Νάξο.\nΑναρτήθηκε από Κανένας στις 4:02 μ.μ. Δεν υπάρχουν σχόλια :\nΕτικέτες ΕΠΙΣΤΗΜΗ , ΚΟΙΝΩΝΙΑ , ΥΓΕΙΑ\nΑναρτήθηκε από Κανένας στις 6:17 μ.μ. Δεν υπάρχουν σχόλια :\nΗ σημερινή πολυποίκιλη και βαθειά κρίση, στην οποία έχει εισέλθει η χώρα μας από αρκετές δεκαετίες, το αποκορύφωμα της οποίας βιώνουμε στις μέρες μας, έχει τις ρίζες της κυρίως στην ανεπαρκή, επιφανειακή, και στρεβλή παιδεία που προσφέρεται στη νέα γενιά, καθώς και στα αρνητικά πρότυπα που προβάλλονται κατά κόρον καθημερινά από τα διάφορα τηλεοπτικά «κανάλια». Ο πολίτης, από τη στιγμή που αρχίζει να αντιλαμβάνεται τον κόσμο γύρω του, «βομβαρδίζεται» με σκηνές βίας και ερωτισμού, αλλά συχνά και με ποταπές «ιδέες», όπως για παράδειγμα του εύκολου και του γρήγορου πλουτισμού, της αύξησης της προσωπικής έλξης μέσω της εξωτερικής εμφάνισης ως μέσου επιτυχίας στη ζωή, της επιδίωξης της ηδονής και της κοινωνικής ανέλιξης με κάθε μέσο κ.ά., που «πλασάρονται» επιτηδείως χωρίς κανένα ουσιαστικό έλεγχο.\nΚάκιστα πρότυπα επίσης παρέχουν οι πολιτικοί άνδρες, τόσο με τη διαγωγή τους όσο και με τα προκλητικά προνόμια τα οποία απολαμβάνουν, την αναντιστοιχία λόγων και έργων, την προκλητική ατιμωρησία για οποιοδήποτε αδίκημά τους και την «αλληλεγγύη» που αναίσχυντα εκφράζεται από τη «συντεχνία» των βουλευτών και πολιτευτών, την ανευθυνότητα, τη διαφθορά και την αδιαφάνεια.\nΗ επίδραση του κοινωνικού και του πολιτικού περιβάλλοντος είναι ως επί το πλείστον καθοριστική στη διαμόρφωση του ήθους και της συμπεριφοράς των πολιτών. Όπως σωστά επεσήμανε ο Πυθαγορικός φιλόσοφος Ξενόφιλος, η καλύτερη παιδεία για ένα νέο είναι μια ευνομούμενη πολιτεία.\nΟ ηθικός αμοραλισμός, η επιδίωξη της ατομικής ηδονής με κάθε τρόπο, ο ατομισμός και η φιλοχρηματία, η έμφαση που δίνεται στην εξωτερική ομορφιά και η αδιαφορία για την εσωτερική καλλιέργεια, η αυθάδεια και η αισχρολογία ως ένδειξη δήθεν προοδευτισμού και κοινωνικής απελευθέρωσης, ο καταναλωτισμός και η επιδειξιομανία, είναι οι αξίες της σύγχρονης δυτικής «κουλτούρας», οι οποίες δυστυχώς έχουν αντικατα- στήσει εν πολλοίς τις πατροπαράδοτες ελληνικές αξίες.\nΑυτό συνιστά απώλεια της ταυτότητάς μας, κάτι που είναι το πιο σοβαρό πρόβλημα της Ελληνικής κοινωνίας. Όπως καίρια επισημαίνει ο διεθνούς κύρους Έλληνας εικαστικός Γιάννης Κουνέλλης, «η ταυτότητα είναι ένα κέντρο. Χωρίς αυτό χάνεις τη λογική που σου επιτρέπει να δεις τα πράγματα συγκριτικά. Χάνεις τον άξονα. Και είσαι από δω και από εκεί. Όπου φυσάει ο άνεμος. Χωρίς μέλλον…».\nΤην ταυτότητά μας την ελληνική την ορίζει το παρελθόν μας. Αυτό έχει μια μακρά πολυχιλιετή πραγμάτωση στο χρόνο και τον τόπο. Οι αξίες της ζωής μας έχουν διαμορφωθεί μέσα από τους αιώνες, αρχίζοντας από τα προϊστορικά χρόνια, την νεολιθική εποχή, τον Μινωικό και τον Μυκηναϊκό πολιτισμό, τον Κυκλαδικό πολιτισμό, τον πολιτισμό της κλασσικής και της ελληνιστικής περιόδου, τη ρωμαϊκή και τη βυζαντινή περίοδο, καθώς και την περίοδο της Τουρκοκρατίας.\nΕίτε το θέλουμε είτε όχι, ο πολιτισμός αυτός, ο αρχαιοελληνικός και ο χριστιανικός, που και οι δυο ως φορέα έκφρασης έχουν την ελληνική γλώσσα, είναι φορτίο που μεταφέρουμε ανά τους αιώνες. Ιδιαίτερα ο αρχαίος ελληνικός πολιτισμός είναι ένας πολυτιμότατος θησαυρός από τον οποίο άντλησαν και αντλούν όλοι οι λαοί του κόσμου, μια αέναη πηγή, η οποία αρδεύει με τα νάματά της τους σκοτεινούς αιώνες και συντελεί στις «αναγεννήσεις» και τις εξόδους από τις τοπικές ή παγκόσμιες κρίσεις. Ο άνθρωπος είναι φυσικό να επιδιώκει την ευδαιμονία, το εὖ ζῆν. Αυτό, ωστόσο, δεν βρίσκεται στις υλικές απολαύσεις, στον πλούτο και το χρυσό, αλλά στην «ορθοφροσύνη», το μέτρο και την αρετή.\nΗ κλασσική παιδεία, τόσο πολύ καταφρονημένη από τους πολιτικούς και κατ’ επέκταση από την κοινωνία, είναι αυτή που καλλιεργεί ελεύθερο, δημοκρατικό και κριτικό πνεύμα, αυτή που θέτει ερωτήματα και προβλήματα και δίνει πολλαπλές απαντήσεις σε αυτά, ώστε το άτομο να επιλέξει το δικό του δρόμο προς την αρετή και την ευδαιμονία. Για τον αρχαίο Έλληνα, αντίθετα με την Εβραϊκή παράδοση, δεν υπάρχει η εξ αποκαλύψεως αλήθεια. Αντίθετα, αυτή αποτελεί το ζητούμενο της θεωρητικής σκέψης.\nΗ ταυτότητά μας συνεπώς είναι η γλώσσα μας. Ιδιαίτερα η αρχαία ελληνική γλώσσα, μέσα από την οποία εκφέρονται για πρώτη φορά πανανθρώπινες αξίες μέσα από τα φιλοσοφικά, ιστορικά, επιστημονικά, δραματικά και γενικώτερα λογοτεχνικά έργα, χαρακτηρίζεται από τόσο μεγάλο πλούτο λεξιλογικό και εννοιολογικό, ώστε και μόνο αυτό ανοίγει καινούργιους ορίζοντες σε όσους την προσεγγίζουν με ενδιαφέρον και αγάπη. Η δε γραμματική και το συντακτικό της, που τόσο βάναυσες επιθέσεις δέχτηκε και δέχεται τις τελευταίες δεκαετίες από τους αυτο- ή ετερο-αποκαλούμενους προοδευτικούς, είναι καθαρή λογική που ακονίζει το μυαλό!\nΗ αρχαία σκέψη μέσω της αρχαίας ελληνικής γλώσσας είναι αυτή που έδωσε στον σύγχρονο κόσμο σχεδόν το σύνολο των πολιτιστικών αξιών. Αυτή διαμόρφωσε τα λογοτεχνικά είδη, αυτή την πολιτική και επιστημονική ορολογία, αυτή έθεσε τις στέρεες βάσεις των επιστημών. Φανταστείτε προς στιγμήν να αφαιρούσαμε από το λεξιλόγιό μας και εμείς, αλλά και ο υπόλοιπος κόσμος, τις λέξεις δημοκρατία, πολιτική, θέατρο, τραγωδία, κωμωδία, ποίηση, μουσική, αρμονία, μαθηματικά, ιστορία, γεωγραφία, γεωμετρία, αστρονομία, φυσική, μεταφυσική, φιλοσοφία, ρητορική, ψυχολογία, μυθολογία, φιλολογία, και πολλές άλλες, ὧν οὐκ ἔστιν ἀριθμός! Κάθε λέξη έχει ένα βαρύ εννοιολογικό περιεχόμενο, η κατανόηση του οποίου απαιτεί ιστορικές, ανθρωπολογικές, κοινωνιολογικές και αρχαιογνωστικές εντρυφήσεις. Όλος ο κόσμος «ξέρει» ελληνικά, χωρίς να το γνωρίζει. Ένας μέσου μορφωτικού επιπέδο Ιταλός π.χ. γνωρίζει περί τις 12.000 ελληνικές λέξεις!\nΑκόμα και ο σημερινός τεχνολογικός πολιτισμός έχει τις ρίζες του στον ελληνικό πολιτισμό. Ενδεικτικά και μόνο αναφερόμαστε στα άτομα του Λευκίππου και του Δημοκρίτου, στα αυτόματα του Ήρωνα του Αλεξανδρινού, στα αλεξανδρινά πειράματα με τη δύναμη του ατμού, και τον εκπληκτικό μηχανισμό των Αντικυθήρων (τον πρώτο υπολογιστή της ανθρωπότητας).\nΟι μηχανές είναι γεγονός ότι έκαναν τη ζωή του ανθρώπου ευκολώτερη. Ωστόσο, η εξάρτησή μας από αυτές κινδυνεύει να γίνει σχεδόν δουλική. Μια βλάβη στο ηλεκτρονικό σύστημα μιας Τράπεζας π.χ. ακινητοποιεί τα πάντα! Ο ηλεκτρονικός υπολογιστής και το κινητό τηλέφωνο, όπως και η τηλεόραση, έχουν γίνει συστατικά της ζωής μας. Και ενώ έπρεπε να είχαμε περισσότερο χρόνο στη διάθεσή μας, για να μελετήσουμε και να εμβαθύνουμε στα κλασσικά κείμενα τόσο της αρχαίας ελληνικής όσο και της βυζαντινής και της νεώτερης, καθώς και της παγκόσμιας λογοτεχνίας, ώστε να διαμορφώσουμε ένα ανάλογο ήθος, βλέπουμε ότι οι πλείστοι κατασπαταλούν το χρόνο τους με φλυαρίες στα κινητά ή παρακολουθώντας παθητικά κακόγουστες τηλεοπτικές σειρές!\nΗ απομάκρυνση από τις ανθρωπιστικές αξίες και τα ανθρωπιστικά γράμματα, που κυρίως εμπεριέχονται στα αρχαία ελληνικά αλλά και τα λατινικά κείμενα, και ο υπερτονισμός του τεχνολογικού λεγόμενου πολιτισμού είναι αναπόφευκτο ότι οδηγεί σε σοβαρές κοινωνικές και πολιτικές κρίσεις, όπως η σημερινή που βιώνουμε τόσο στην Ελλάδα όσο και στην Ευρώπη και τον κόσμο.\nΟ άνθρωπος δεν είναι δυνατόν να έχει μια ισορροπημένη και όσο το δυνατόν ευτυχέστερη ζωή χωρίς μια ισόρροπη πνευματική καλλιέργεια. Το ίδιο και η κοινωνία και το κράτος! Το να βρούμε ξανά την ταυτότητά μας με το να δώσουμε την πρέπουσα σημασία στα κλασσικά γράμματα και να ενστερνιστούμε τις διαχρονικές αξίες της ελληνικής ιδιαιτερότητας, που συχγρόνως αποτελούν παγκόσμιες αξίες, δεν είναι δυνατόν να ξεπεράσουμε την οποιαδήποτε κρίση, είτε οικονομική είτε άλλη. Κι αν μπορέσουμε να την ξεπεράσουμε, θα είναι προσωρινή!\nΘέλουμε η κοινωνία μας να ευημερήσει; Ένας δρόμος υπάρχει: Να ξαναβρούμε τη χαμένη ελληνική ταυτότητά μας! Ελεύθερο, κριτικό και δημοκρατικό πνεύμα, επιδίωξη της αληθείας, νηφάλιος διάλογος για την εύρεση λύσεων στα οποιαδήποτε προβλήματα, φιλοπατρία, υπακοή στους νόμους, ισονομία και ισοπολιτεία, ατομική και συλλογική ευθύνη, διαφάνεια, δικαιοσύνη και υπευθυνότητα στο δημόσιο βίο, αλληλεγγύη, παρρησία και καλαισθησία.\nΗ εντρύφηση στα αρχαιοελληνικά κείμενα δίνει τη δυνατότητα να γνωρίσει ο καθένας τις ατομικές και τις συλλογικές αρετές που μπορεί να οδηγήσουν στην προσωπική και την κοινωνική ευδαιμονία και ευημερία. Συγχρόνως όμως γνωρίζει κανείς τις ατομικές και τις συλλογικές εκείνες ιδιότητες που οδηγούν το άτομο και τις κοινωνίες στην καταστροφή και τη δυστυχία.\nΤο πιο αρνητικό στοιχείο του χαρακτήρα ενός ανθρώπου που τονίζεται και καταδικάζεται από την αρχαιοελληνική σκέψη και πολιτισμό είναι η «ύβρις», η αλαζονεία δηλαδή, η οποία οδηγεί τόσο το άτομο όσο και μια κοινωνία, ιδιαίτερα όταν ο άρχων χαρακτηρίζεται από αυτήν, στην καταστροφή. Όπως ο Αισχύλος λέει στην τραγωδία «Πέρσες» με το μεγαλόπρεπο και μοναδικό ύφος του, «ὡς οὐχ ὑπέρφευ θνητὸν ὄντα χρὴ φρονεῖν. ὕβρις γὰρ ἐξανθοῦσ’ ἐκάρπωσεν στάχυν ἄτης, ὅθεν πάγκλαυτον ἐξαμᾶι θέρος» (= ο άνθρωπος σα θνητός που είναι δεν πρέπει να έχει φρόνημα εξαιρετικά υψηλό. Γιατί η αλαζονεία, αφού ανθίσει, θα καρπίσει στάχυ διανοητικής τύφλωσης, η οποία θα τον οδηγήσει να θερίσει ένα πάγκλαυτο θερισμό»). Πολλά παραδείγματα ύβρεως με τις καταστροφικές συνέπειές της μας προσφέρει η αρχαία ελληνική τραγωδία.\nΘα περατώσουμε τη συζήτησή μας με ένα τελευταίο παράδειγμα από τις «Ικέτιδες» του Ευριπίδη. Εκεί μιλώντας ο Άδραστος, ο ηγεμόνας του Άργους που εκστράτευσε εναντίον της Θήβας, για τους νεκρούς ήρωες, αναφέρεται στα θετικά γνωρίσματα του χαρακτήρα τους: Τη μετριοφροσύνη, την ολιγάρκεια, τη φιλία, την ειλικρίνεια, την ευπροσηγορία, την αφιλοκέρδεια, το ελεύθερο φρόνημα, τη φιλοπατρία, την ανδρεία, την αποφυγή επίδειξης. Έμμεσα καταδικάζονται: Η αλαζονεία των πλουσίων, η πολυτελής διαβίωση, η ανελεύθερη συμπεριφορά, η φιλαργυρία, το μίσος και η εχθρότητα προς την πόλη, η τρυφηλή ζωή, η ανάρμοστη συμπεριφορά, η εριστικότητα και η κακολογία, η χαιρεκακία για τις συμφορές που πλήττουν τη χώρα, η ακόλαστη σε σχέση με το ίδιο ή το άλλο φύλο συμπεριφορά και η πολυλογία που δεν συνοδεύεται από ανάλογα έργα.\nΕτικέτες ΑΡΧΑΙΑ ΕΛΛΑΔΑ , ΚΟΙΝΩΝΙΑ\nΗ «ΠΡΟΕΛΕΥΣΗ» ΤΟΥ ΠΛΗΘΥΝΤΙΚΟΥ «ΕΥΓΕΝΕΙΑΣ».\nΟ Φαυστήλος με τους Ρωμύλο και Ρώμο.\nΟ Πληθυντικός ευγενείας λέγεται ότι πρώτο- χρησιμοποιήθηκε τον έβδομο αιώνα προ Χριστού στην Ρώμη. Εκείνη την εποχή, ιδρυτές και πρώτοι συνεπώς Βασιλείς της Ρώμης, ήταν τα δίδυμα αδέλφια και ήρωες Ρωμύλος (λατ.Romulus) και Ρώμος (λατ. Remus) . Γεννήθηκαν το 771 π.Χ. πατέρας τους ήταν ο Θεός Άρης, και μητέρα τους η Ρέα Συλβία.\nΗ Ρέα Συλβία ήταν θυγατέρα του Νουμίτωρα (απόγονος του Τρώα ήρωα Αινεία), βασιλιά της Άλβα Λόνγκα. Ο νεότερος όμως αδερφός του ο Αμούλιος επιβουλεύτηκε το θρόνο του Νουμίτωρα , γι' αυτό και θανάτωσε όλους τους αρσενικούς απογόνους του αδερφού του. Την δε Ρέα Συλβία, εξανάγκασε να γίνει μια από τις Εστιάδες Παρθένες, ιέρειες της θεάς Βέστα, οι οποίες ήταν ορκισμένες να διαφυλάξουν την παρθενία τους για μια περίοδο τριάντα ετών. Με την πράξη του αυτή, ο Αμούλιος θεωρούσε πως εξασφάλιζε ότι ο Νουμίτωρας δεν θα αποκτούσε άλλο διάδοχο. Ο Θεός Άρης όμως την αποπλάνησε στο δάσος, με αποτέλεσμα να γεννηθούν δύο δίδυμα αγόρια ο Ρωμύλος και ο Ρώμος.\nΌταν ο Αμούλιος το έμαθε αυτό εξοργίστηκε και , εξορισμένος φυλάκισε τη Ρέα Συλβία και διέταξε έναν υπηρέτη του να θανατώσει τα μωρά. Ο υπηρέτης όμως λυπήθηκε τα δύο νεογνά, και για αυτό τα άφησε σε μία σκάφη στις όχθες του ποταμού Τίβερη, ελπίζοντας πως κάποιος θα τα βρει και θα σωθούν. Η σκάφη πιάστηκε στην ρίζα μιας συκιάς, όπου μία λύκαινα που μόλις είχε χάσει τα δικά της μικρά, βρήκε τα δίδυμα και τα θήλασε. Στη σπηλιά της τα βρήκε ο βοσκός Φαυστύλος, και τα πήρε στην καλύβα του όπου τα μεγάλωσαν μαζί με τη γυναίκα του.\nΗ λύκαινα θυλάζει τον Ρώμο και Ρωμύλο.\nΤα δύο αδέλφια μεγάλωσαν σαν βοσκοί στην καλύβα του Φαυστύλου. Όταν ενηλικιώθηκαν έμαθαν τι είχε συμβεί με τον Αμούλιο, τον οποίο και εκθρόνισαν, επαναφέροντας στο θρόνο της Άλβας Λόνγκας τον Νουμίτωρα. Ο Νουμίτωρας τους παραχώρησε το μέρος όπου τους βρήκε και τους μεγάλωσε ο Φαυστύλος, για να χτίσουν εκεί μια πόλη.\nΤα δύο αδέλφια διαφώνησαν για το πού ακριβώς έπρεπε να χτιστεί η πόλη. Επικαλέστηκαν τότε τους οιωνούς, ο μεν Ρωμύλος πάνω στον Παλατίνο Λόφο, ο δε Ρώμος στον Ρεμώριο, που είναι η βορειοδυτική άκρη του Αβεντίνου Λόφου.\nΣτον Ρωμύλο παρουσιάστηκαν 12 γύπες ενώ στον Ρώμο 6. Η Ρώμη λοιπόν θεμελιώθηκε πάνω στον Παλατίνο Λόφο.\nΌταν χτιζόταν η πόλη, το 754 π.Χ., τα δύο αδέλφια μάλωσαν και πάλι, και ο Ρωμύλος σκότωσε τον Ρώμο και έμεινε μοναδικός βασιλιάς. Αυτό συνέβη στις 21 Απριλίου του 753 π.Χ.\nΟ Ρωμύλος θέσπισε πολιτικά όργανα που διατηρήθηκαν για αιώνες. Τη Σύγκλητο, η οποία ήταν ένα συμβούλιο που αποτελούταν από τους αρχηγούς των ρωμαϊκών γενών (patres) , και τη συνέλευση του λαού.\nΕξαιτίας της δολοφονίας του Ρώμου, «γεννήθηκε» ο πληθυντικός ευγενείας όπως αποκαλείται σήμερα.\nΠιο συγκεκριμένα, μετά την δολοφονία του Ρώμου από τον αδελφό του Ρωμύλο, πολλές συμφορές βρήκαν την πόλη της Ρώμης και τον ίδιο τον Ρωμύλο. Ο Ρωμύλος θορυβημένος, ζήτησε χρησμό από το μαντείο για να αντιμετωπίσει την κατάσταση.\nΟ χρησμός δόθηκε και ανέφερε, πάνω-κάτω, ότι αν δεν καθίσει ξανά μαζί του στο βασιλικό θρόνο ο δολοφονημένος αδερφός του, δεν πρόκειται να επανέλθει η ηρεμία στην Ρώμη. ( «ει μη συγκαλεσθή σοι ο σος αδελφός εν τω βασιλικώ θρόνω, ου μη σταθή η πόλις σου Ρώμη ούτε ησυχάση ο δήμος..» )\nΟ Ρωμύλος, πονηρά σκεπτόμενος αποφάσισε πως η μόνη λύση είναι να κατασκευαστεί η εικόνα του νεκρού Ρώμου, την οποία θα τοποθετούσε δίπλα στον θρόνου του, όπου υπήρχε πια μόνο ο άδειος θρόνος του Ρώμου.\nΚαι όχι μόνο αυτό, αλλά κάθε φορά που εξέδιδε αποφάσεις, χρησιμοποιούσε τον πληθυντικό αριθμό «εμείς», και ταυτόχρονα υποχρέωνε, όσους του απεύθυναν τον λόγο, να χρησιμοποιούν τον πληθυντικό, σαν να απευθύνονταν ταυτόχρονα και στους δύο.. Κατ’ αυτόν τον τρόπο λέγεται πως «προήλθε» ο πληθυντικός.\nH αρπαγή των Σαβίνων παρθένων από τους Ρωμαίους (1)\nΑφού ο Ρωμύλος βασίλεψε 38 χρόνια, σε ηλικία 54 χρονών ενώ βρισκόταν στο Πεδίο του Άρεως επιθεωρώντας τον στρατό του μέσα σε θύελλα, τον άρπαξε στον ουρανό ο πατέρας του, ο Άρης. Μετά την εξαφάνισή του, λατρεύτηκε ως πολεμική θεότητα με το όνομα Κυρίνος (Quirinus).\nΣτα νεώτερα χρόνια ο πληθυντικός έλκει την καταγωγή του από την Αγγλία του 11ου αιώνα, όταν οι Γάλλοι άκουσαν τους Αγγλοσάξονες φεουδάρχες, να μιλούν στον πληθυντικό στους κολλίγους και αντιστρόφως, απευθυνόμενοι ο ένας στον άλλο ως εκπρόσωποι ομάδων. Οι Γάλλοι το εξέλαβαν ως ένδειξη πολιτισμού, αφού θεωρούσαν πως οι Αγγλοσάξονες ήταν πιο πολιτισμένοι από εκείνους. Κατ’ αυτόν τον τρόπο υιοθέτησαν τον γραμματικό πληθυντικό εκλαμβάνοντάς τον ως πληθυντικό ευγενείας. Από την Γαλλία ο πληθυντικός ευγενείας πέρασε και σε άλλες γλώσσες.\nΣτην Ελληνική γλώσσα ο πληθυντικός ευγενείας εισήλθε ουσιαστικά τον 19ο αιώνα, καθώς η Γαλλική γλώσσα εκείνη την εποχή ήταν πολύ διαδεδομένη στην υψηλή κοινωνία της Ελλάδος.\n(1) «…Μετά το κτίσιμο της πόλης (της Ρώμης), ο Ρωμύλος μάζευε διάφορα κακόφημα άτομα και όρισε ως άσυλο ένα τέμενος ανάμεσα στην Άκρα και στο Καπιτώλιο. Επίσης έκανε πολίτες όλους όσους κατέφευγαν στην πόλη από τις γειτονικές. Επειδή δεν υπήρχαν αρκετές γυναίκες να τους παντρέψει, όρισε ιππικό αγώνα προς τιμήν του Ποσειδώνα, αυτόν που γίνεται και σήμερα. Ήρθαν πολλοί, ιδίως Σαβίνοι, οπότε πρόσταξε να αρπάξουν τις παρθένες που είχαν έλθει, όλοι όσοι ήθελαν γυναίκα. Ο Τίτος Τάτιος, βασιλιάς των των Σαβίνων, θέλησε να ξεπλύνει την ντροπή με τα όπλα, αλλά συμβιβάστηκε με τον Ρωμύλο στην βάση να μοιραστούν εξουσία και πολιτεία. Ο Τάτιος δολοφονήθηκε στο Λαουΐνιο, οπότε βασίλεψε μόνος του ο Ρωμύλος με την έγκριση των Σαβίνων. Τον διαδέχθηκε ο Νουμάς Πομπίλιος, συμπολίτης του Τατίου, που πήρε τον θρόνο με την συγκατάθεση των υπηκόων του…». Στράβων\nΑναρτήθηκε από Κανένας στις 6:44 μ.μ. Δεν υπάρχουν σχόλια :\nΕτικέτες ΕΚΠΑΙΔΕΥΣΗ , ΙΣΤΟΡΙΑ , ΚΟΙΝΩΝΙΑ\nΑναρτήθηκε από Κανένας στις 6:35 μ.μ. Δεν υπάρχουν σχόλια :\nΕτικέτες ΔΙΑΦΟΡΑ ΞΕΝΑ ΤΡΑΓΟΥΔΙΑ - SEVERAL SONGS\nΣυγγραφέας: Σωτήρης Γλυκοφρύδης\nΈνα από τα χαρακτηριστικά γνωρίσματα της ανθρώπινης συμπεριφοράς είναι και η απληστία. Η λέξη παράγεται από το στερητικό «α» και το «πληστός» που σημαίνει πλήρης - γεμάτος. Άπληστος, επομένως, είναι ο πλεονέκτης, ο ακόρεστος, ο ανεκπλήρωτος από την επιθυμία.\nΔιάλεξα να πω «από την επιθυμία» αντί «από τα μέσα της ζωής του», διότι πιστεύω ότι η αυτή αποτελεί την κινούσα δύναμη για την επίτευξη των αναγκών που δημιουργούν τα μέσα. «Επιθυμώ», σημαίνει «προάγω εκ του στήθους μου μια εσώτερη θερμή ανάγκη», μετά έρχεται η «βούληση» που παραπέμπει στο «θέλω και μπορώ». Επομένως, η επιθυμία έρχεται πρώτη και όχι η βούληση όπως υποστηρίζουν πολλοί φιλόσοφοι, καθόσον αυτή επιφέρει τις ανάγκες. Η επιθυμία και η βούληση είναι δυο αρχέτυπα, «τάση» και «θέση» της ζωής, τα οποία οι πρόγονοί μας τα συμβόλιζαν με τις Δαναΐδες και το Σίσυφο. Οι πρώτες με το άπατο πιθάρι τους, ο δεύτερος με την αέναη μετακυλούσα πέτρα. Άρα, η απληστία μπορεί να ιδωθεί και ως «η διαρκής προσπάθεια της πραγμάτωσης του Σίσυφου του επιθυμητού των Δαναΐδων». Σίσυφος και Δαναΐδες, (είναι) ένα γονιδιακό ζεύγος δίζυγο, μια σχέση δυσδιάκριτη, ένα μαρτύριο της τιμωρίας των θεών προς το γένος των ανθρώπων.\nΚατά τη μυθολογία, η έναρξη της απληστίας εμφανίζεται με τα παιδιά του βγαλμένου από τη θάλασσα Πρωτέα. Ο Πρωτέας, που θεωρείτο μονογενής και περιγράφεται με φύκια και ανάμεσα σε φώκιες, ανάλογα με τις επιθυμίες του γινόταν τα πάντα. Απέκτησε με κάποιες ασαφείς νύμφες και θεές, διάφορα παιδιά. Δυο του γιοί, ο Πολύγονος και ο Τηλέγονος ήταν άπληστοι, καταλήγοντας τελικά ληστές, τους οποίους σκότωσε ο Ηρακλής. Και ο Πρωτέας το αποδέχτηκε αυτό, φθάνοντας στο σημείο να αποκαθάρει εκ του φόνου το φονιά τους. Ο μύθος αυτός δείχνει μέσα από μια βιολογική θα τη χαρακτηρίζαμε σκοπιά, την έναρξη και την αντιμετώπιση του πρώτου φαινόμενου της απληστίας. Αλλά και ο μύθος της Εύας με την αποδοχή του απαγορευμένου καρπού, στο ίδιο παραπέμπει από άλλο δρόμο.\nΟ Μωυσής, τον οποίο ο Θεός τιμώρησε να μη δει την εκπλήρωση της αποστολής του, φαίνεται ότι ένας λόγος ήταν η απληστία του, καθόσον ευθυνόταν για την υφαρπαγή εκ μέρους του λαού του αυτών που νέμονταν οι Φιλισταίοι. Ο Μίδας, έμεινε για την απληστία του στο χρυσό παρομοιώδης. Αλλά και ο Κροίσος, που δεν άκουσε το Σόλωνα στην αρετή του μέσου δρόμου αλλά τους ιερείς του Απόλλωνα για να επιτεθεί στον Κύρο και ν’ αυγατίσει κι άλλο την περιουσία του, τιμωρήθηκε δεόντως. Άπληστοι καθώς είχαν γίνει από τα δώρα του και αυτοί, δίνοντάς του έναν εκ πρώτης όψεως θετικό χρησμό, επέδρασαν ως Νέμεση, παίρνοντάς τον στο λαιμό τους.\nΗ φύση έχει μια αρχή, τη μοιρασιά - νομή του οίκου της που λέγεται οικονομία. Η οικονομία μοιράζει «νέμει» στον οίκο της τα απαραίτητα. Όταν αυτά, κατά την κρίση ενός όντος δεν αρκούν, αρχίζει η αναζήτηση για τη συσσώρευσή τους. Ο φόβος του θανάτου είναι το κινούν αίτιο αυτής της διαδικασίας. Και έως εδώ καλά μέχρι την υπερβολή, που συνοψίζεται στο ότι «εγώ τα θέλω όλα». Το φαινόμενο αυτό στον κοινωνικό ιστό είναι αναμφίβολα κατακριτέο. Δεν ζει κάποιος στερώντας τη ζωή των άλλων, αλλά διατηρώντας το υπέδαφος της ζωής πάνω στο οποίο διάγει τη ζωή του. Αυτό σημαίνει «επιβίωση», ζωή πάνω σε ζωή.\nΗ ανθρώπινη κοινωνία είναι μια «κατά συνθήκη», μια «κατ’ ανάγκη» κοινωνία. Δεν έχει τη συνεκτική δομή της ανάλογης των μυρμηγκιών ή των μελισσών που όλα τα έντομα είναι ίδια, «αδέλφια» μεταξύ τους, καθώς γενιούνται και πεθαίνουνε κατά φουρνιές, μαζί. Η κοινωνία των ανθρώπων είναι χαλαρή, ανομοιογενής, και ετερόκλητη, που την αποτελούν διάφορες μη οικογενείς ομάδες. Στην ουσία, πρόκειται για ένα συνονθύλευμα από υποκοινωνίες, στις οποίες τα μεμονωμένα άτομα συμβιούν με σκοπό το όφελος από τη μεταξύ τους σχέση, έχοντας παράλληλα το κάθε ένα εξ αυτών την τάση να δημιουργεί ένα δικό του κόσμο. Επομένως, η ανθρώπινη «κοινωνία» είναι συναγωνιστική και ανταγωνιστική συγχρόνως, οπότε η απληστία κάτω από αυτό το πρίσμα πρέπει να ιδωθεί. Ο άνθρωπος δεν είναι κοινωνικό ον, γίνεται κοινωνικό για την ασφάλειά του και αυτό του προσδίδει μια ιδιαίτερη συμπεριφορά η οποία τον κάνει ον πολιτικό.\nΗ κοινωνική ζωή επιφέρει ευμενέστερες συνθήκες διαβίωσης μέσω της διαδικασίας που καλείται οικονομία κλίμακας. Κατ’ αυτήν, μέσω της σύνδεσης πολλών μονάδων επιτυγχάνεται όφελος. Όταν κάποια στιγμή το όφελος και το κόστος βρεθούν σε κρίσιμη καμπή, τότε η κοινωνία είτε ρικνώνεται τείνοντας να γίνει συμπαγής είτε επεκτείνεται τείνοντας στη μεταλλαγή της. Στην πρώτη περίπτωση, η ρίκνωση οδηγεί στη λεγόμενη «κλειστή κοινωνία» με κατάληξη το μαρασμό, ενώ στη δεύτερη περίπτωση, η επέκταση οδηγεί στη λεγόμενη «ανοικτή κοινωνία» με κατάληξη την απροσδιοριστία. Ο άπληστος, επομένως, ορίζεται ως καταλύτης του συστήματος, φθάνοντας στο σημείο να οδηγεί στις μέρες μας τον ευαίσθητο και ασταθή κοινωνικό ιστό.\nΗ παγκόσμια ανοικτή κοινωνία δεν είναι άλλο από μια άπληστη κοινωνία σε σχέση με την έννοια των προγενέστερων αξιών της πάτριας ζωής. Από οικονομικής πλευράς, αυτή στηρίζεται σε δύο βάρκες: στην ελευθερία της παραγωγής όπως την περιέγραψε ο Άνταμ Σμιθ, και στην ανάγκη της αυξημένης κατανάλωσης κατά τον Κέυνς. Οπότε, διαμορφώνεται μια κοινωνία Λεβιάθαν, η οποία χωνεύει τα παιδιά της. Στη διαδικασία όμως αυτή συμβαίνουν κρίσεις, όπου το ζητούμενο είναι ο επαναπροσδιορισμός των ορίων των συμβαλλόμενων. Η ιστορία διδάσκει ότι στις κρίσεις, οι πιο αδύναμες κοινωνικά ομάδες παραδίδονται βορά στο σύστημα, γενόμενες μέρος του συστήματος. Το φαινόμενο αυτό ο Ρουσσώ αντί να το ονομάσει «εξαναγκαστική παράδοση» το βάφτισε «κοινωνικό συμβόλαιο». Το οποιοδήποτε όμως συμβόλαιο επενεργεί προς όφελος της πλεονεκτικότερης ομάδας. Πλεονεξία, πλεονεκτικότητα και πλεονασμός, είναι η «αγία τριάδα» της σύγχρονης πλέον κοινωνίας.\nΤο αντίθετο του άπληστου είναι ο «πληστός», που σημαίνει «πλήρης -ολοκληρωμένος». Θεωρητικά ορίζεται ως πρότυπο αξίας, καθόσον υποτίθεται ότι τα πάει περίφημα με τον εαυτό του. Είναι στις ανάγκες του εξαιρετικά ολιγαρκής, επομένως ευχαριστημένος με αυτά που έχει, οπότε καθιερώνεται σαν πρότυπο συμπεριφοράς πολίτη, τόσο από τους ολιγαρκείς όσο και από τους πλεονέκτες. Διότι οι ολιγαρκείς τον έχουν πρότυπο στη δυστυχία τους, πράγμα που βολεύει παράλληλα τους πλεονέκτες. Σε σπάνιες περιπτώσεις ο ολοκληρωμένος ή πληστός οδεύει στον εξοβελισμό του, σαν ένα κύτταρο κατεξοχήν παθολογικό, που τείνει να περιορίσει το σύστημα έχοντας βάση μια αλλιώτικη αθανασία που προκύπτει από την μέλλουσα πληρέστερη ολοκλήρωσή του. Η απληστία όμως για την ολοκλήρωση οδηγεί στην ολοκλήρωση της απληστίας, αλλά αυτός είναι ο άπληστος. Επομένως, τι συνέβη; Αυξήθηκε απλά η πολυπλοκότητα του συστήματος με μια τροχοπέδη. Η φύση αυτορυθμίζεται, η θέση που θα βρεθεί το κάθε κύτταρο ή άνθρωπος είναι δεδομένη.\nΤο κλειδί στην ψυχολογία του άπληστου λέγεται «άγχος επιβίωσης από το άχθος του θανάτου». Είναι μια αντίδραση «φυσιολογική» η οποία εκδηλώνεται με τη μεταβολή των ορμονών και της ψυχολογίας. Το φαινόμενο της απληστίας απαντάται τόσο στα παιδιά όσο και στους μεγάλους, ασχέτως φύλου, με μεγαλύτερη έκταση στο θηλυκό. Δείτε ένα παιδί σε μια βιτρίνα παιχνιδιών, η απληστία που ζωγραφίζεται στα μάτια του παραπέμπει στο αν θα μπορούσε να έχει τα περισσότερα… Δείτε έναν άντρα σε μια αγορά, ο περιορισμός που ζωγραφίζεται στα μάτια του θα τον αναγκάσει να πάρει το καλύτερο για τα λεφτά του (best value for money). Στις γυναίκες δεν αναφερόμαστε διότι άπτονται μιας ευρύτερης ψυχολογίας η οποία ξεκινά από την επιλογή του ανδρός ως το καλάθι με τα φρούτα (shoping theraphy).\nΗ απληστία, επομένως, αποτελεί μια φυσική διαδικασία αντίδρασης του επιθυμητού, σημαντική στην εξελικτικότητα. Η ψυχολογία του άπληστου, πρέπει κάποτε να ιδωθεί κάτω απο το πρίσμα της εσώτερης βαθειάς ψυχολογίας που φτάνει μέχρι τα γονίδια. Ακραία φαινόμενα δεν είναι άγνωστα και στα ζώα. Η αλεπού, για παράδειγμα, πνίγει όλες τις κότες στο κοτέτσι ενώ τρώει μια, πράγμα που μπορεί να χαρακτηριστεί ως «αμόκ ζωτικής ανησυχίας». Το γεγονός αυτό συνδέεται με τη «λίμπιντο», λέξη που συνάδει με το πάθος για ζωή με το σπόρο του θανάτου. Στο βάθος της ψυχής του άπληστου, ελλοχεύει έντονα, μα διακριτά, ο θάνατος.\nΗ γη κατέληξε «μονοειδής». Αυτό σημαίνει ότι επικράτησε μόνο το ένα είδος, τώρα, ο άνθρωπος. Η μονοειδότητα είναι ένα σύνηθες φαινόμενο στη φύση που συμβαίνει κατά διαστήματα, όπως την εποχή των φυτών, των δεινοσαύρων, πρόσφατα των θηλαστικών και δη των πρωτευόντων, του ανθρώπου. Ο κίνδυνος για την επιβίωση του ανθρώπου προέρχεται πλέον από το ίδιο τον άνθρωπο, που σημαίνει ότι ο φόβος του είναι «από και προς τον εαυτό του». Η μάχη ανάμεσα στα μέλη του ίδιου είδους, της αυτής ομάδας, του ίδιου μας του εαυτού, όταν επισυμβεί είναι η πλέον κανιβαλοφόρα. Επομένως, στο ανθρώπινο είδος θα επικρατήσει τελικά ένα υποείδος, μέχρι να χαθεί και αυτό μέσα στην απροσδιοριστία. Η απληστία στη φάση αυτή της μονοειδικής αιχμής, προβάλλεται ως αρχή - τάση επιβίωσης στους πλέον φοβισμένους, ανάγοντας τον εγωκεντρικό - εγωιστικό μηχανισμό της θεωρούμενης «ελπίδας» τους. Αυτή είναι μια προσέγγιση μέσα από ένα πώρο του βιολογικού κοινωνικού ιστού, που παραπέμπει στο ότι δεν επιφέρουμε εμείς το σύστημα αλλά ότι εκείνο μας ορίζει. Παραταύτα, όταν το γεγονός αυτό ιδωθεί βαθύτερα, οδηγεί με τη σειρά του στο ότι εμείς μετέχουμε και καθορίζουμε τις φυσιολογικές νόρμες, μέσα από την πλειοψηφία. Αυτό, να ιδωθεί πέραν του καλού και του κακού και της ιδεοληψίας, με ευρύτητα στη σκέψη και τη γνώση. Ούτως ή άλλως, στην απληστία της γνώσης χρωστάμε αυτά που καταλαβαίνουμε σήμερα.\nΠαρότι από την απληστία δομήθηκε η κοινωνία, παρότι πλεονέκτες με την εξουσία ήταν οι μεγαλύτεροι ηγέτες και με την αγάπη οι καλύτερες μητέρες, η απληστία ιδωμένη ως εκ των μεγαλύτερων αμαρτημάτων, στηλιτεύεται. Τι γίνεται, όμως, εδώ; Εθελοτυφλούμε, προσδιοριζόμενοι απο δυο μέτρα και σταθμά ή θα επιλέξουμε ως άριστο το ένα; Θαυμασμός από τη μια και αποτροπιασμός από την άλλη, δεν γίνεται, σημαίνει μπέρδεμα ή υποκρισία. Ως εκ τούτου, εξετάζοντας τα πράγματα με όσο το δυνατόν αδέσμευτη χροιά, η απληστία μπορεί να ιδωθεί ως «τάση επιβίωσης υπο οριακές συνθήκες». Στο σύμπαν, που και αυτό επεκτείνεται άπληστα, υπάρχουν μαύρες τρύπες που ρουφούν και άσπροι νάνοι που παράγουν. Αμφότερα τα φαινόμενα υπηρετούν μια σκοπιμότητα, την ύπαρξη της φύσης. Ένα εκ των δυο να έλλειπε, θα ήταν ουδέτερο, ανύπαρκτο το σύμπαν. Το ζητούμενο είναι μια κοινή γραμμή, η οριοθέτηση στον κοινωνικό ιστό των φυσιο-λογικών ορίων.\nΕίτε λοιπόν μιλάμε για την απληστία του πνεύματος, είτε της ύλης, ένα είναι γεγονός. Ότι, όπως το χαρακτηριστικό γνώρισμα της πληρότητας είναι ο εφησυχασμός, το αντίστοιχο της απληστίας είναι η ανησυχία. Ζω και ανησυχώ σημαίνει ότι είμαι ενεργός, ορίζω εγώ τις νόρμες μου τις οποίες επεκτείνω στο κοινωνικό μου περίγυρο όπου δεν εφησυχάζω. Ούτως ή άλλως, ο Ηρακλής στον κοινωνικό ιστό είναι ο λαός και ρόπαλο η δικαιοσύνη. «Ηρακλής κοιμώμενος» δεν υπάρχει ως τραγωδία, θα μπορούσε βέβαια να υπάρξει ως κωμωδία, για να ολοκληρωθεί με τον «Ηρακλή μαινόμενο» ως σατυρικό δράμα.\nΣτον ελληνικό τρόπο της ζωής, κυριάρχησε κάποτε έντονα το άπληστο πνευματικό στοιχείο. Αυτό δημιούργησε στον πλουραλισμό των ιδεών όπου προέκυψε φως, το οποίο μεταλαμπαδεύτηκε στο δυτικό πολιτισμό και κατόπιν εκτενέστερα. Το είδος του φωτός που εξέπεμψαν οι πρόγονοί μας ονομαζόταν φάος, που σημαίνει φως από αυτόκαυστο υλιστικό μανδύα ενός πνεύματος που φλέγεται χαοτικά. Αυτή είναι μια περίπτωση κατά την οποία ο καιγόμενος προσφέρει στο σύνολο το φως του, μέσα από τον έμπειρο ή ένπυρο χαμό του. Ποιος είπε ότι άπληστος είναι κοιλιόδουλος και καταναλωτής μονάχα;\nΑναρτήθηκε από Κανένας στις 8:01 μ.μ. Δεν υπάρχουν σχόλια :\n▼ Δεκεμβρίου ( 17 )\nΔιαβάζοντας τις σκέψεις του άλλου μέσω υπολογιστή


δημοσιεύτηκε στις 02-07-2019 από τον Rainfelt\nΣυνδέσου στο λογαριασμό σου και δες όλες της προσφορές* των μελών. Σε περίπτωση που δεν είσαι μέλος, μπορείς να διαβάσεις εδώ την αξιολόγηση betshop.\n* Αρμόδιος ρυθμιστής ΜGA. Η συχνή συμμετοχή σε παίγνια εκθέτει τους συμμετέχοντες στον κίνδυνο του εθισμού και στην απώλεια περιουσίας. Γραμμή επικοινωνίας ΚΕΘΕΑ-ΑΛΦΑ: 2109237777. Η συμμετοχή επιτρέπεται σε άτομα άνω των 21 ετών. Παίξε υπεύθυνα.


Άγιος Παρθένιος: Τα θαύματα και τα χαρίσματά του - ΕΚΚΛΗΣΙΑ ONLINE\nΑρχική » ΝΕΑ » Άγιος Παρθένιος: Τα θαύματα και τα χαρίσματά του\nΈχουν καταγραφεί σε βιβλία των μονών του Αγίου Όρους, μάλιστα, θαύματα που έκανε ο Όσιος Παρθένιος από τα 18 του. Λέγεται ότι θεράπευσε τυφλό, γιάτρεψε γυναίκα που έπαθε από καρκίνο, ανέστησε νεκρό και απεδίωξε ακάθαρτα πνεύματα.\nΕίχε πλούσια τα χαρίσματα του Αγίου Πνεύματος: σοφία, διάκριση, διόραση, προόραση και πλούσια ιαματικά χαρίσματα.\nΈτσι επαύξησε και την ειδική χάρη που είχε να γιατρεύει την επάρατο νόσο, τον καρκίνο, που τόσους και τόσους ανθρώπους καθημερινά βασανίζει. Και ο σπλαγχνικός Άγιος Παρθένιος τρέχει παντού, στέκεται δίπλα στον πονεμένο άνθρωπο των ημερών μας και τον απαλλάσσει από τη φοβερή αυτή νόσο, φτάνει και ο ίδιος να τον πλησιάσει και με πίστη να του το ζητήσει.\nΕΜΥ Καιρός: Έκτακτο δελτίο για σήμερα Κυριακή 7 Φεβρουαρίου- Άγιος Παρθένιος γιορτήΆγιος Θεόδωρος ο Στρατηλάτης: Τι γιορτάζουμε αύριο 8 Φεβρουαρίου\nΕορτή της Αγίας Μαργαρίτας της Οσιομάρτυρος – Εορτολόγιο


Βρίσκεστε σε:Αρχική»Πολιτική»Συνάντηση Μητσοτάκη με Ζάεφ την Πέμπτη\nΑυτή θα είναι η πρώτη συνάντηση του κ. Μητσοτάκη με τον πρωθυπουργό της Βόρειας Μακεδονίας, μετά το ευρωπαϊκό μπλόκο για τις ενταξιακές διαπραγματεύσεις με τα Σκόπια και τα Τίρανα, έπειτα από το βέτο του Εμανουέλ Μακρόν. Υπενθυμίζεται ότι έπειτα από το όχι της ΕΕ, προκηρύχθηκαν πρόωρες εκλογές στη γειτονική χώρα. Ο Ελληνας πρωθυπουργός είχε συναντήσει τον Ζόραν Ζάεφ στη Νέα Υόρκη, τον περασμένο Σεπτέμβριο, στο περιθώριο της Γενικής Συνέλευσης του ΟΗΕ.\nΟ Κυριάκος Μητσοτάκης θα μεταβεί την Πέμπτη στη Θεσσαλονίκη προκειμένου να μετάσχει στις εργασίες της διάσκεψης «Thessaloniki Summit 2019», που διοργανώνει ο Σύνδεσμος Βιομηχανιών Ελλάδος. Στις 15:30 ο πρωθυπουργός θα παραστεί στη συνέντευξη Τύπου του ΣΕΒΕ για την παρουσίαση του εμπορικού σήματος των μακεδονικών προϊόντων. Στο περιθώριο της διάσκεψης, ο κ. Μητσοτάκης θα συναντηθεί στις 18:30 με τον Ζόραν Ζάεφ, ενώ μία ώρα αργότερα θα έχει συνάντηση με τον πρωθυπουργό τη Βουλγαρίας, Μπόικο Μπορίσοφ. Στις 20:30 ο κ. Μητσοτάκης θα μιλήσει στο πλαίσιο του επίσημου δείπνου του 4ου «Thessaloniki Summit».\nΠροηγούμενο άρθροΕπεισόδια στα δικαστήρια της Ευελπίδων στην απολογία των μελών της Επαναστατικής Αυτοάμυνας\nΕπόμενο άρθρο Πότε πληρώνεται το ΚΕΑ και επίδομα ενοικίου


ΔΕΗ Ανανεώσιμες: Αποχώρησε ο Διευθύνων Σύμβουλος Η. Μοναχολιάς | Business News\nΔΕΗ Ανανεώσιμες: Αποχώρησε ο Διευθύνων Σύμβουλος Η. Μοναχολιάς\n26 Νοέμβριος 2018Εικόνα στην Αγορά\nIntracom: Αυξημένες πωλήσεις το 2018\nΤην παραίτησή του υπέβαλε, σύμφωνα με πληροφορίες, ο διευθύνων σύμβουλος της ΔΕΗ Ανανεώσιμες, Ηλίας Μοναχολιάς.\nΣύμφωνα με τις ίδιες πληροφορίες, αιτία για την παραίτηση ήταν οι προσωπικές διαφωνίες που εξέφρασε ο πρώην, πλέον, επικεφαλής της ΔΕΗΑΝ σε σχέση με το επιχειρησιακό πλάνο για την απορρόφηση της θυγατρικής της ΔΕΗ από τη μητρική, όπως είχε προταθεί από τον εξειδικευμένο σύμβουλο στρατηγικής McKinsey και δρομολογήθηκε με απόφαση του διοικητικού συμβουλίου της ΔΕΗ την περασμένη εβδομάδα.\nΣτο σχέδιο για την απορρόφηση της ΔΕΗΑΝ αντιτάχθηκε και ένα ακόμη μέλος του δ.σ. της ΔΕΗ, ο κ. Σταθάκης, ο οποίος εξέφρασε την πρόθεσή του να παραιτηθεί από τις εκτελεστικές του αρμοδιότητες στο τέλος του μήνα.\nΣημειώνεται ότι το μοντέλο της ΔΕΗ Ανανεώσιμες, δηλαδή της αυτόνομης ανάπτυξης της ΔΕΗ στις ΑΠΕ μέσω της θυγατρικής της δεν έχει αποφέρει διαχρονικά αλλά και τα τελευταία χρόνια τα αναμενόμενα αποτελέσματα. Είναι χαρακτηριστική η υποτονική συμμετοχή της εταιρείας στον πρόσφατο διαγωνισμό για νέα έργα ΑΠΕ που διενήργησε η ΡΑΕ όταν για να επιτευχθούν οι στρατηγικοί στόχοι της ΔΕΗ στην πράσινη ενέργεια απαιτείται η ανάπτυξη εκατοντάδων megawatt ετησίως.\nΔεκάδες διαρρήξεις και κλοπές σε όλη την Ελλάδα διέπραξε η συμμορία που εμπλέκεται στη δολοφονία του επιχειρηματία Σταματιάδη\nCasino και Amazon επεκτείνουν τη συνεργασία τους στη Γαλλία